
A templom szükségessége. 


Nemcsak ti, magam is régen vártam erre az áldott alka- 
lomra, hogy ilt, most már a saját lelki Sionotokban találkozhassam 
veletek s a beteljesült remény, s a valósult álom boldog gyönyö- 
rüségétől fényes szemetekbe nézhessek, brasovi hittestvéreim, uni- 
tárius atyámfiai, te maroknyi nép, e nagy város forgatagában ! 

Áldott az Isten, hogy ezt a mindannyiunk mennyei örömére 
szolgáló lehetőséget megadta nekünk s ma itt emelkedik, ha sze- 
rényen meghuzódva is, de az éveken keresztül szivetek alatt szent 
tervezgetések között hordozott, igazán a szivetek vérével táplált, 
a szivetek melegén éltetett mennyei reménységek beteljesülését hir- 
detőleg, a brasovi maroknyi unitáriusság évtizedeken keresztül csak 
álmodott, ma megvalósultnak látható temploma. 

Közületek, unitárius atyámfiai, a legtöbben ugy jöttek ide e 
városba, kicsi székely falvak egyszerü világából, a szükreszabott 
székely barázdák ekéi mellől, mikép a hajdankor pátriárchája, Já- 
kob: nem hozván mást magatokkal, talán egyedül csak az édes- 
apátok és édesanyátok tiszta szivének áldását, a székely szívek 
csakazértissét, dacos élniakarását. Es ha nem is az Ezsau haragja, 
a kijátszott testvér gyülölete, de üzölt az élet, a mindennapi ke- 
nyér gondja. S amikor először állottatok meg a nagy város rafi- 
nált világában ti székely fiuk és leányok, szolgák vagy szolgálók, 
inasok vagy az önálló pálya ezernyi nehézségeivel, az ismeretlen- 
ség gyanakvó hidegségével küzdő iparosok, kereskedők, kevesebb 
számu hivatalnokok, vagy más alkalmazottak : bizony, bizony kö- 
zületek a legtöbbeknek az első éjszakán talán nem volt több és 
egyéb a feje alja, mint a pátriácha háránpusztai párnája, nem me- 
legitett más, csak a csillagos ég takarója, nem védett "más; csak 
az édes anyátok imádsága. Ám a mi egyetlen, s egyedül jó Iste- 


1 Előadás Brasovban az új unitárius templomban, a megnyitás alkal 
mával 1936 január 26-án rendezelt vallásos estélyen 

nünk, mégis nektek is munkára, tiszta becsületes küzdelemre ser- 
kentő, erőtkölcsönző álmokat adott az ő mennyei lajtorjákon szálló — 
angyalai által s tetszett neki növelni, gyarapitani, bennetek, általa- 
tok az egy Istent tisztelők gyülekezetét, maroknyi sergét e nemes 
városban is. 

Amikor utrakeltetek egykor a székelyszöttes tarka tarisznyával 
vállaitokon, benne az anyátok-, sülte" mesebeli hamubasült pogácsá- 
val, amikor elindultatok a faluból s vissza-vissza nézve bucsut in- 
tettetek még egyszer kicsi falutok tornyának, mely messzi kisért 
láthatatlan siró szemeivel, ameddig csak láthatott, amikor poros 
vándorként érkeztetek ide e városba Erdővidékről, hol zöld erdő 
zugásán, vadgalamb bugásán nevelt föl az édes anyátok, a Rika 
titkon regélő világából, vagy az ös Hargita, a mesemondó Firtos 
lábai mellől, onnan, hol a Homoród, Nyikó, vagy Mures vize folyik 
csendesen, amikor a Barczaság szilaj szelétől, a Szépmezé der- 
mesztő, csontighasíitó Nemeréjétől átfázva, első éjszakátokat aludtá- 
tok, vagy önmagatokkal küzködve virasztottátok át itt e városban, 
ti a székely havasok sudár szálfái, az ezerszinü székely virágos völ- 
gyek átültetésre váró tarka virágai és amikor az első viradattal, a 
pálya, a kenyér, a jövendő elhelyezkedés, érvényesülés nagy bizony- 
talanságával, de merész, dacos, akarással indultatok el — emlé- 
keztek-é még rá — mintha most is hallanám a: Ti ajkatokon is: 
felcsendülni a Jákob háránpusztai fogadalmát: , Ha Isten velem 
leend és megőriz engemet ezen az uton, amelyen most járok és 
ha ételül kenyeret s öltözékül ruhát adánd nekem, akkor az Ur 
lesz az én Istenem és ez a kő, amelyet oszlopul állitottam fel, 
Istennek háza lészen és valamit adándasz nékem Uram, annak ti- 
zedét néked adom... " I 

Hát ezt tettétek Ti is e templom épitésével bragovi unitárius 
atyámfiai! Ha megáldott titeket az egykor bizonytalan sorssal ide- 
szakadt gyermekeit az egyedül jó és igaz Isten, ha adott kenyeret 
és hajlékot, szükebb vagy bővebb életlehetőséget a Ti számotokra, 
most abból, amit Isten nektek adott, egy részt templomul  szentel- 
tétek s megadtátok külsökben is a Ti fogadástokat az Urnak, 
hogy legyen ez a hely Béthél, Istennek háza. 

Ez a rövid, de szentül igaz története e háznak, Igy épült egy- 


kor elszakadt székely unitárius szivek titkos szent fogadalmából a 
templom, 


z 

Fivedjétek meg azért nekem is, hogy ebből az alkalomból a 
szivem melegével köszöntselek ma Titeket Örvendező atyámfiai s 
köszöntsem azokat is, akik itt e mai első vallásos estélyünkön 


. részt kérnek a ti örömötökből, akik ha nem is a közös hit, de az 
. ismeretség, vagy a barátság, a közös magyarság szálaival vannak 
. hozzátok csatolva s akik éppen azért mindnyájan kedvesek előttem. 


. Bizony, bizony nem kis dolgot cselekedtetek, mikor az élet 
ugy külső, mint belső viszonyait, gazdasági, vagy a lelki állapoto- 
kat tekintve, ma a huszadik század megbillent lelki egyensulyának 
idején, templomot épitettetek. Hiszen olyan időket :értünk meg, 
amikor — bár a különböző hitbeli felfogások, ha nem is állanak 
egymással olyan éles ellentétben, amely egykor a legdurvább har- 
cokat váltotta ki — ma éppen maga a vallásos hit, annak szük- 
ségessége, létjogosultsága, igazságai forognak kockán, amikor a ki- 
kihülő, közömbös, csalódásokban megátalkodott emberszivek, a 
kétezeréves kereszténység fájának épen a gyökerére vetették a ta- 
gadás. fejszéjét, hogy kivágattassék az és a tüzre vettessék, mert 
gyümölcsöt nem terem már kivénült fája. 

Ma, amidőn a müvelt nyugat egyik leghatalmasabb államában, 
a nagy Németországban mozgalom indult meg a régi germán po- 
gányság visszaállítására, a kereszténység romjain is keresztül, 


. Votán Isten pogány kultuszának újból való visszahozására, amidőn 


Magyarország fővárosában, Budapesten egyik bőkezü pénzfejede- 
lem, mintegy 900.000 lej költséggel hatalmas tornyot akar épittettni 
a pogány, a kereszténységet bevenni semmiképpen nem akaró, nya- 
kas magyar vezér, Kopány vagy Kupa pogány emiékezetének a 
dicsőitésére, amikor ma a Rasputinok egykor legtöbb szentelt bar- 
kát és gyertyát fogyasztó, tömjénfüstös, misztikus babonákkal kor- 
mányozott birodalmában. is, százados templomok dőlnek porba, 
szegény elárvult, védtelen, magárahagyott emberi lelkek sóvárgó 
imáival megrakott, sóhajaikkal megszentelt oltárok gyaláztatnak 
meg, vagy amikor — óh nem is kell messzi menni a szomoru pél- 
dákért, nálunk is mindinkább halkul a zsoltár, meg-megfakul az 
áhitat fénye, üres a templom s nem a régi már az Istenhezvaló 
szent vágyakozás a szívek mélyén; — szinte belém döbben ma itt 
ez új templom elmélkedésre és gondolkodásra intő csendjében, 
vajjon idő-, alkalomszerü-é ma a templomépités, van-e még hát 
szüksége az embernek, a huszadik század felvilágosodott, modern 

sen ÉT 


gondolkozásu gyermekének a templomokra, vagy ezek is már betöl- 
tötték szerepüket, hivatásukat az emberi élet kulturtörekvéseiben ? 

Igazok volna-é azoknak, akik azt mondják, hogy a vallásos 
hit s igy a templomok is csak addig támasztottak szükségérzetet 
az emberi lelkek mélyén, mig az emberiség maga is gyermekkorát . 
élte, de miután kilépett a gyermekcipőkből, a mindinkább fejlődő 
értelem- és gondolatvilágának növekvő világossága és fénye, feles-. 
legessé tette számára a gyermeki képzelődés világához tartozó val- 
lásos hitet és az ezt tápláló templomokat is ? ! 

Igaz volna-é az a jobblelkekbe döbbentő és komoly lelki szám-. 
vételre késztető megállapítás, amely ma már nem csupán a par-. 
kettek és parfümök önfeledt, cinikus világába, de a kemény minden- 
napi munkás szervezett társadalmában, sőt faragott székely kapuk 
vasárnap délutáni mesemondó lócáin is kedvenc témájává vált már. 
a szárnyalni nem tudó lelkek tagadásának; — hogy a vallás, amely 
egyedül állott egykor az emberi érdeklődés középpontjában, ma 
mindinkább háttérbe szorul a fel-feltörő napi gazdasági, politikai, 
szociális és faji kérdések mellett s végleges eltünése csak idő kér- 
dése? Higyjük-é, hogy a vallás, amely régen egyetlen hatalom 
volt mindenben, —. szokás, törvény, erkölcs a családban, forma- . 
stilus a művészetben, lira a költészetben, igazság és világosság a. 
tudományban, sőt jó ideig maga volt a politikai hatalom is, ma. 
elveszitette régi tekintélyét s szomoru vergődésben utolsó halál 
tusáját vivja s mindazok a nemes törekvések, amelyek új erőt adni 
beléje új életet lehelni akarnak, csak meddő kisérletezések csúpági 
nem lesz gyümölcs a fán, melynek nincsen már virága?! j 

De hát akkor minek a templomok ? Csak azért csupán hogy 
fonnyadó, elhervadt, elvirult virágok költséges melegágyul virágú 
házul szolgáljanak ? Kiért a templom, miért kiért a beénüéi elzoko- 
gott melletverő bünbánat, a fényes papisegédlettel mondott mise 
a litániás ceremonia, a zsoltárok szárnyain szálló áhitat vagy a 
újéletre indító halk, csöndes, vagy szótlan néma emberi ma gába- 
szállás ?! Az .Istenért-é, vagy az emberért? Isten lakja-é a templo- 
mokat, vagy az embernek, az ember jobbálevésének szent aziluma. ál- 
dott menedékhelye? A huszadik század gyermekének e fel-felvetődő 
nagy kérdésekre feleletet kell adnia, hogy micsoda neki s minő 
szerepet tölt be életében a templom ? 


Külsejét illetőleg: a templom a legelső embernek, a nagy 

. természet volt, az ő ezernyi ismeretlen titokzatos erejének  félelme- 


tes megnyilatkozásában. Jákobriak egy durva kő, Mózesnek Hóreb 


. hegyén egy csipkebokor, a sinai magaslat ormótlan sziklái között 


szállongó köd, Ilyésnek egy nyirkos barlang s a kereszténységnek 
a katakombáktól a remek bazilikáig fejlett építészeti müremekek, 
És a különböző teológiai hitfelfogásokban? Rómának hely, 
hol a feltámadott Krisztus Istennek fia, az oltári szentségben élő 
Isten lakozik, akinek ottvaló lakása a templom minden dicsősége, 


. aki által, akin keresztül egyedül lehet eljutni az Atyához s igy a 


templom a legbiztosabb, talán az egyetlen hely, hol az ember 
mindig állandóan, önmaga egyedül, liturgus s előirott liturgia nél- 
kül is találkozhat az Istennel. 3 

Luthernek szent hely, ahol a templomi liturgia alatt az örökké- 
való Isten mindig jelen van, hogy a szent ige prédikálásában s a 
sacramentumok kiszolgáltatásában üdvözitő kegyelmét közölje az 
emberrel. 

Kálvinnak Béthél, Istennek háza, ahol az Isten maga közli az 
ő szuverén akaratát az ige magyarázásában. 

Mindezek a templomot illető különböző teológiai felfogások 
egyben mindannyian megegyeznek : abban ugyanis, hogy az Isten- 
nek a templomokra szüksége van, hogy a templomok első helyen 
Istenért volnának ; Isten a templomot választá lakhelyül, Isten az ő 
üdvözítő kegyelmét a templomokban közli, ahol a liturgikus szol- 
gálat alatt, a sacramentumok kiszolgáltatásában mindig jelen van, 
— Isten a templomokban közli az ő megfelebbezhetetlen akaratát 
az ige magyarázásában. 

A mi templomaink, az unitárius templom, mindezekvél másabb. 
Külsejében lehet hasonló a többi máshoz, a benne végzett liturgi- 
kus szolgálat némely részében is lehet azonosság; de magának a 
templomnak más a célja, más a rendeltetése, más a hivatása, nem 
az Isten, az ember szolgálatában. A mi templomaink nem az Istenért 
vannak, akinek semmire szüksége nincsen, a mi templomaink — 
éppen Isten által kijelölve — az emberért vannak, hogy az ember 
magasbatörő tisztább vágyainak megindítói, az emberi élet földi 
megszentelődésének melegágyai, bukásában és sülyedésében is a 
visszatérés, az ujrafelemelkedés nagy mennyei felkiáltó jelei le- 
gyenek! — Istenem, csak az egykor hatalmas . Izrael lelkéből is 
mennyi emberi lelki szépséget, mennyi emberi lelki nagyságot, ön- 

megtágadást, áldozatkészséget, boldog gyönyörüséget váltott ki a 
templom, Salamon dicső temploma ; mekkora hüséget, ragaszkodást, 
kitartást a lerombolt templom, nem felejthető emléke a babyloni 
vizek mellett siró, rab nép lelkében: —  , ragadjon inyemhez a 
nyelvem, felejtkezzék el én róllam az én jobb kezem, ha elfelejt- 
keznék róllad Jeruzsálem, Jeruzsálem." És mekkora önfeláldozást, 
csüggedetlen reménységet, az egyik kezében kardot, a másikban va- 
koló kanállal templomot épitő zsidó férfiak és asszonyok szíve. 
mélyén! Ábrahámot a legnagyobb áldozatra és önmegtagadásra, 
Jákóbot csüggedésében is új nagyság keresésére. Mózest egy nép 
szomoru sorsának áttérésével egy nagy emberi hivatás meglátására, 
a názárethi gyermeket már 12 éves korában is a mennyei atya 
dolgaival való foglalkozásra, mind-mind a templom hangulata, áhi- 
tata, szentsége, ihlette és vezérelte. 

Kimondom hát, hogy nem, nem az Isten lakozik a templo- 
mokban, akit az egek egei be nem foghatnak, nem az Isten örökké- 
való dicsőségének hirdetésére szolgál a templom, hiszen az egek 
hirdetik a nagy Isten dicsőségét, az unitárius templom az embe- 
rért van, az ember megszentelésére szolgál, az emberi töké- 
letesedés nagy, ménnyei elhivásának áldott mementója, emlé- 
keztetője ! 

A mi templomaink nem a mindenütt jelen való fenséges Isten- . 
nek lakóházai! Az ember tisztább érzései, szentebb gondolatai, ne-. 
mesebb vágyai, igazabb elhatározásai lakoznak a templomokban, 
mit kézzel csinál az ember! A mi templomainkba nem lehet bele- 
süriteni az Isten végtelen fönségét, a mi templomaink az ember 
magáraeszmélésénék,  megtévelyedései megismeréseínek, .megjob- 
bulni akarásának és megszentelődéseinek áldott menedékhelyei ! 

És ezzel feleletet is adtam a felvetett kérdésre, hogy minő 
szükségletet tölt be az ember életében a templom ? 

Nem, nem az Istennek van szüksége a templomokra, kinek 
temploma a nagy mindenség, az el-elbukó meg-megtévelyedő, 
de a magábaszállás szentebb percein jobbik részével mégis mindig 
felemelkedni, megszentelődni akaró embernek van és lesz mindig 
szüksége a templomra. 

Igazán jól cselekedtél ezért brasovi unitárius gyülekezet, ami- 
dön templomot épitettél, légy áldott benne-érette ! 


Taar Géza 


szlÜZes 


A brasovi unitárius egyházközség 
megalapítása, küzdelmei és célhoz jutása.! 


Amikor először léptük át ennek a hajléknak küszöbét, ab- 
ban a meggyőződésben tettük, hogy: ,Akik biznak az Urban, 
azoknak erejök megujul; szárnyakkal magasra repülnek, mint a 
saskeselyü ; futnak és nem fáradnak el, járnak és nem lankad- 
nak meg." 

Ennek a tudatnak biztató ereje vonul végig a  brasovi uni- 
tárius egyházközség egész történetén, amely ma már félszázadra 
néz vissza. Ha korábbi időkből a szájhagyomány mellett volnának 
megbizható történeti adatok egyházközségünkre vonatkozólag, azok 


"is bizonyára e hitről beszélnének. A történeti kutatás azonban 


még nem hozta napvilágra a brasovi unitárius egyházközség ré- 
gebbi történetét. Ferencz Józsefnek , Unitárius Kis Tükör" c. egy- 
háztörténeti müvéből csak annyiról értesülünk, hogy a 18-ik szá- 
zad egyházi elnyomatása és vallásos erőszakoskodásai között 
1777-ben a brasovi unitárius templomot is erőszakkal elvették. 
Ha templom volt, egyházközségnek is lennie kellett. 1885-ig azon- 
ban még a hagyomány is keveset beszél az unitáriusokról Brasovban. 

1885-ben Lőfi Áron belini lelkész a treiscauni kör espe- 
rese és Kiss Sándor sántionluncai lelkész, egyházköri jegyző ve- 
zetése mellett megalakult Brasovban a  leányegyházközség és 
egyelőre a belini anyaegyházközséghez, majd a sáncraui, később 
a chichisi anyaegyházközséghez csatlakozik. 

A leányegyházközség első gondnoka Veress György, jegy- 
zője Killyéni Endre, első presbiterei Csiki Miklós, Nagy Áron és 
Mikó Elek, egyházfi a ma is élő Nagy János, jelenleg tb. kebli- 
tanácsos. 

Legelső lépésnek tekintik a hivek összeirását, ami 1886-ban 
102-őt tesz. Eleinte lassan indul az élet, rendre mind elevenebb 
lesz. Az egyházi élet lelke Veress György gondnok és Killyéni 
Endre jegyző, polg. isk. tanár, kit az egyházközség nagy kárára 


gé 1 Felolvasva a templomavatási ünnepélyen. 

pár év mulva Fiuméba helyeznek s csak évek mulva kerül vissza, 
akkor is Satulungba. Istentisztelet céljára a református testvérek 


engedik át Hirscher-uccai imaházukat. Csakhamar az áldozatkész- . 


ség jelei is mutatkoznak. 1887-ben Nagy Áron és neje, Benedek 
Sándor és neje, Veress Györgyné egy-egy urasztali teritőt ajándé- 
koznak s az iskolai év végén az iskolás növendékeknek jutalom- 
könyveket adnak. 1888-ban a belini egyházközség urvacsorai po- 
hár beszerzésére 60 frtot szavaz meg és Ungvári Lajos urvacsorai 
tányért ad. 1889-ben Veress György gondnok cinkannát és tányért, 
1894-ben Benedek Lajosné sz. Biró Katalin urvacsorai poharat. 
1888-ban Ferencz József püspök Dr. Boros György teol. 
tanár, jelenlegi érdemes püspökünk és többek kiséretében meglá- 
togatja az ujonnan alakult leányegyházközséget és püspöki vizs- 
gálatot tart, ami biztatást ad a hiveknek és lendületet az egyházi 
életnek. A püspöki vizsgálat a leányegyházközségnek 23 frt-jába 
kerül, amit Ferencz József a sajátjából 25 frt összegben megtérit. 
1889-ben Veress György és Killyéni Endre vezetésével meg- 
tartják az első müsoros táncestélyt az Oroszlán-vendéglő kert- 
helyiségében, melynek tiszta jövedelme 102 frt 60 kr. A hivek 
önkéntes adózása mellett ez az összeg veti meg az egyházközség 
anyagi alapját. Ezek a miüsoros estélyek aztán a hivek buzgó 
rendezése és közremüködése mellett évről-évre ismétlődnek az 
Európában, No. 1-ben s más helyeken, melyeken a magyarság 
előkelőségei is résztvesznek. Ebben az időben épül a ref. templom, 
melynek épitése céljára az estélyek jövedelmének felét vagy bizo- 
nyos részét átengedik, később az orgona céljára teszik ezt. 
1892-ben felmerül a lelkészi állás szervezésének kérdése, s 
ezzel egy imaház létesítésének a kivánalma. 1894-ben először 
rendezik e műsoros estélyt kimondottan templomépités céljára. 
1897-ben megujul a vágy a rendes papi állás után. Ezekben az 
időkben az egyházközség önállósitása napirenden van, amit Veress 
György gondnok 1900-ban a köri közgyűlésen is sürget. Ekkor a 
vagyon csaknem 2000 frt. 1902-ben a lelkésznek természetbeni 
lakást igérnek. 1903-ban papilakás és imaház vásárlására a gond- 
noknak felhatalmazást adnak. Főhalóságtól anyagi és erkölcsi tá- 
mogatást kérnek. Városhoz telek átengedéséért kérést adnak be. 
A város a magyar evangélikus templommal . szemben levő üres 
teret, ahol most a Baiulescu-féle ház áll, kilátásba is helyezi, de 

. bizonyos keritési feltételek miatt az ügy abbamarad. 1905-ben 


Beliniből kérnek kölcsönt, 1906-ban és 1907-ben a főhatóságtól 
sürgetnek nagyobb összegü segélyt. 

Veress György gondnok 1908 dec. 19-én meghalt. 23 évig 
volt gondnok páratlan buzgósággal, lelkesedéssel, fáradhatatlan- 
sággal. Halála nagy veszteség az egyházközségre. Arcképét az 
egyházközség megfestette hálája jeléül. Utódja Ungvári Lajos lesz, 
pénztáros Benedek Lajos, jegyző Török Sándor. Killyéni Endrét, 
aki Fiuméból visszakerült, örökös tb. főgondnokká választják. 
1909 aug. 29-én az Egyházi Főtanács Brasovot anyaegyházközség- 


. nek nyilvánitja. Állandó lelkész beállítására lépések történnek. Az 


egyházközségi vagyon ekkor a 10.000 koronát meghaladja. 
1910 év elején Ferencz József püspök Veress György aita- 
marei lelkészt, az egykori lelkes gondnok fiát nevezi ki első ren- 


" des lelkésznek. Március 20-án maga Ferencz József püspök ik- 


tatja be állásába az első rendes lelkészt. A püspököt Clujról töb- 
ben lekisérik s a helybeli és vidéki érdeklődők nagy száma jelen- 
létében igen szép ünnepély keretében történik a beiktatás. A han- 
gulat az egész magyarság életében, sőt azon tul is felette ked- 
vező az egyházközség jövőjére nézve. 

A kedvező hangulatot azonban nem tudják kihasználni. Ad- 
dig is, mig templomot lehet épiteni, házat akarnak vásárolni, ami- 
ből nem lesz semmi. Veress György 3 és félévi szolgálat után 
távozik állásából. Az ismeri okok miatt ez nagy zökkenőt, anyagi 
és erkölcsi visszaesést jelent az egyházközség életében. A biztató 
légkörnek jó időre vége. Másfél évig a lelkészi állás nincs be- 
töltve. Templomozás és hitoktatás beszolgálással oldódik meg. Az 
egyházközség vezetése ekkor Dr" Vernes István kir. ügyész, ideig- 
lenes gondnok kezében van, aki hagyományos unitárius hítbuzgó- 
sággal a hivek teljes bizalma mellett igen nagy szolgálatot tesz 
az egyházközségnek. 

A jelenlegi lelkész, e sorok irója, az egyházközség egyhangu 
választása alapján 1915 május 9-én foglalja el állását. Dr. Boros 
György, ma egyházunk Főpásztora, akkor főjegyzője iktatja be. 
Mint jellemző mozzanat említhető, hogy Ferencz [Istvánné egyház- 
tag ekkor ajándékoz keresztelő-kannát és tálcát, mintha e jelkép- 
ben a lelkész és hivek összetartását, közös munkásságát akarta 
volna kifejezésre juttatni, mint mulhatatlan szükséget a jelenre és 
jövőre vonatkozólag. 

Már 10 hónapja, hogy a világháboru minden részről óriási 
erőfeszítéssel foly, mikor az uj lelkésszel az egyházközség uj élete 
kellene kezdődjék. Ezekben a napokban volt a Kárpátokban a 
gorlicei áttörés, mely az itthon aggódók szivében is némi bizal- 
mat ébreszt. A mozgalmasabb egyházi életet azonban korlátozzák 
a viszonyok, mert minden figyelem, áldozat és erőkifejtés a há- 
borué. Az egyházközség életében éppen ugy, mint a harctereken. 
és családi életben romokon járunk. Nehéz a helyzet, nagy a fela- 
dat. Az egyházközségben akkor kellene új életet kezdeni, mikor 
mindenütt inog a föld az emberek lába alatt. Mégis a csalódás- 
ból ki kell emelni a lelkeket, jövőt kell igérni. Akik távoli harc- 
mezőkön s még életben vannak, azokat az egyházzal összekötte- 
tésben kell fartani és megéreztetni, hogy hitünk és egyházunk jö- 
vőjével szemben van bizalom. 

Háborus viszonyok meglepetései és forgandó szerencséje 
közben határozza meg a Kebli Tanács ujból 1916 április 9-én 
tartolt gyülésében, hogy az egyházközség alapjainak a lerakásához 
hozzákezd és a várostól templomépitésre helyet kér. A maga ré-. 
széről a köveikező négy helyet jelöli meg: a régi gázgyár terü- 
lete. hol most a tüzoltólaktanya van; a Postarét eleje, hol most 
a Kereskedelmi és Iparkamara székháza áll; a szász temető mel- 
letti üres felek, hol most a g. kath. templom épült; a magyar 
evangélikus templommal szemben a posta mögött elterülő üres 
tér, hol a Baiulescu-féle ház épült. 

A város a háborus viszonyok s különösen a közbejött szo7 
moru emlékü menekülés miatt a kérést csak 1917-ben tárgyalta. 
Kijelentette, hogy telek adományozására hajlandó, de a megjelölt 
területek közül egyiket sem helyezte kilátásba, azzal indokolta 
meg, hogy azok más célra kellenek. Felajánlotta azonban a Kut-u. 
elején a r. kath. temető előtt levő üres telket, melyet az egyház- 
község köszönettel elfogadott, miután személyes közbenjárásra is 
azt a felvilágosítást kapta, hogy a város mást nem tud adni. A 
kivánt alap- és homlokrajzot az egyházközség Pákey Lajos cluji 
építész-mérnök tervei alapján még ebben az évben bemutatta. A 
város a tervek ellen némi kifogásokat tett, ami abból származott, 
hogy Pákey Lajos a telket nem ismerte, csak helyszinrajz és szó- 
beli tájékoztatás alapján dolgozott. Minthogy a telekkönyvelés az 
emlitett rajzok elfogadásától függött, ez a körülmény az átirást 

hátráltatta. 1918 julius 12-én Pákey személyesen Brasovban járt 
s a városi épitési bizottsággal megbeszélést folytatott, melynek 
alapján az átengedendő terület is szabályosabb alakot nyert. A 
háborus viszonyok között az új terv késett. A magyar imperium 
alatt a templomtelek nem jutott az egyházközség birtokába. A for- 
radalom és imperium változás ideje nem volt alkalmas arra, 
hogy a kérdést napirenden lehetett volna tartani. Közben Pákey 
meghalt. 

A román impérium első pár évében a légkör nem volt al- 
kalmas arra, hogy a telek ügyével foglalkozni lehetett volna. Ez 
idő alatt az egyházközség minden erejét a Temlomalap gyarapi- 
tására forditotta. A három év előtt még csak 800 koronát kitevő 
Templomalap 1919-ben 7373 koronára emelkedett. 1920-ban az 
egyházközség a megyei alispáni hivataltól helybeli társadalmi gyüj- 
tésre engedélyt kapott. Nemsokára megalakult a Nőszövetség, 37 
egyháztagnak, inkább nőknek, 47 gyüjtőivén rövidesen 21.562 ko- 
ronával gyarapodott a Templomalap. Ugyanebben az évben egy 
műsoros táncestélyből s más kisebb estélyekből 27.061 korona 
jött össze, ami az egyesek adományát is beleszámitva egyetlen esz- 
tendőben mintegy 50.000 koronát jelentett. Ez az összeg a pénz- 
beváltással felére csökkent. De ezzel indult meg nagyobb mérték- 
ben a Templomalap megteremtése. Ekkor kezdődnek a műsoros 
estélyek, majálisok, tea- és vallásos estélyek, szeretelvendégségek 
vendéglőkben és magánházaknál és folytatódnak minden évben 
egészen a mostani időkig. Legnagyobb baj, hogy nincs sehol egy 
talpalattnyi hely, melyet magunkénak mondhatnánk, hol megbe- 
szélésre, gyülésekre összejöhetnénk. Nemcsak templomot, hanem 
gyüléstermet is minden egyes esetben kölcsön kell kérnünk. 

Különösen az egyházközség létének a megalapozása, de ez 
a helyzet is sarkalja az egyházközséget, hogy a kedélyek izgatott 
hullámzásának némi csillapodása után 1922-ben ujból lépéseket 
tegyen a városnál a templomtelekért. A város kedvezően határoz, 
amennyiben megujitja korábbi állásfoglalását, mely szerint ar. 
kath. temető előtti helyet dijmentesen átadja az egyházközségnek 
templom, papilakás és más hivatalos helyiségek építésére, A bi- 
zalom erősödik, a kivitelre mind nagyobb erőfeszités történik. . A 
Kebli Tanácsi és közgyülésben a hivek részéről tekintélyes meg- 
ajánlások hangzanak el. Lelkész felkeresi a hiveket otthonukban 

és áldozatra szólítja fel őket, akik az első szóra mintegy 80.000 
lejt ajánlanak meg. Kormányengedéllyel gyüjtőivek mennek több 
száz példányban, nemcsak helybe, hanem vidékre is, pénzintéze- 
tekhez, gyárakhoz, vállalatokhoz, egyházközségekhez és magáno- 
sokhoz. Ekkor iratia jegyzőkönyvbe Kádár Sándor akkori pénztá- 
ros, hogy nejével való megegyezés alapján két harangot ajándé- 
koz, aminek teljesítését halála esetére örököseinek is meghagyja 
s amit özv. Kádár Sándorné a legnagyobb készséggel teljesitett is. 
Ekkor ajánlja fel Dobra Dénes r. kath. vallásu létére unitárius 
vallásu feleségével Oláh Máriával együtt az Urasztala elkészítését, 
ami szintén idejében megérkezett templomunkba. A lelkész  hóna- 
pokon át vasárnapról- vasárnapra más és más egyházközségbe megy, 
hogy prédikálás utján a templomokban hivja fel a figyelmet a 
brasovi templomépitésre s annak nyomában gyüjtést rendezzen a 
kormányengedély alapján, mert a városi határozat szerint a meg- 
szavazott telken öt esztendőn belül építeni kell Igy keresi fel 
Ormenist az onnan származó Gocsman Béla és társai kiséretében, 
Bodogaia-t, I. G. Duca-t, Simonesti-t, Medisor-t, Nicoleni-t stb. 
Egyesek szülőfalujukba mennek, nevezetesen Fazakas József és 
Fazakas Zsigmond Aita- Mare-ra, Isíiván Sámuel Cobátesti-re, Gagyi 
Dénes Filias-ra, néhai Szabó Dénes Belin-be, Székely Sándor 
Racosul de Sus-ra, kik mind nagyobb összeggel térnek vissza. 
Sok helyen az egyházközségek maguk gyüjtenek és sietnek be- 
küldeni a gyüjtés eredményét. Alig van egyházközség, amely részt 
ne vett volna a brasov-i templomépitésben, A szétküldött felhivá- 
sokra ís igen sok helyről, idegenektől is, napról-napra érkezik a 
kisebb-nagyobb adomány. Ezen az uton a helybeli estélyek jöve- 
delmével együtt évente átlag mintegy 100.000 lejjel gyarapodik a 
Templomalap. 

A telek átadása elé azonban ismét akadály gördül, A városi 
határozatnak akkor még a vármegyén is át kellett mennie, Hosz- 
szabb időt vett igénybe, mig a vármegyei tiszti ügyész és vár- 
megyei főjegyző aktái közül a városi határozatot ki lehetett ásni 
s véleményüket megszerezni. A vármegye a városi határozatot 
nem hagyta jóvá, ismét arra hivatkozva, hogy a szóban levő hely 
más célra kell. De utasitotta a várost, hogy jelöljön ki más helyen 
templomépitésre alkalmas helyet. A város, mint tulajdonos ujabb 
egyhangu határozatban állapította meg, hogy neki nincs tudomása 

arról, hogy ez a hely más célra kellene. Ő más telket nem adhat, 
mert nincs, ezt azonban adja. 

Közben az Averescu-kormány a város belterületén levő összes 
üres. telkeket kisajátitotta, amibe természetesen ez ís beleesett. A 
kormánynak e lépését maga a város fellebbezte meg. De eltar- 
tott három-négy évig, mig a felszabaditás megtörtént. 

Miaiatt a telek ügye igy huzódott, az egyházközség a Templom- 
alap pénzének reális elhelyezésén gondolkozott. Leginkább házat 
szeretett volna venni, melyben legalább a lelkészi lakás és az 
iroda, esetleg ideiglenes imaház elhelyezhető volna. Egyelőre több 
irányu próbálkozása ellenére sem talált megfelelőt, amihez anyagi 
erejét is szabhatta volna és a célnak is megfelelő volna. 1925 év 
elején a Templomalap vagyona megközelitette a 400.000 lejt. Má- 
. jus hóban néhai Kádár Sándor, az egyházközség akkori buzgó 
pénztárosa, ki az egyházközség kiépítését nagyon szivén viselte, 
lelkész, Fazakas József, Fazakas Zsigmond és Tellmann Béla je- 
lenlétében előadta, hogy a Rózsatér 10. szám alatt levő emeletes 
házat 700.000 lejért meg lehet venni és meg kell venni. Emlitet- 
tek helyeslése mellett a lelkésznek 50.0C0 lejt adott a kezébe, 
hogy még másnap utazzék a Beclean községben (Somes m.) lakó 
tulajdonoshoz s a házat előlegezze meg. Ha az egyházközség a 
vásárt nem hagyná jóvá, ő a házat magának megtartja. Lelkész 
utközben az egyházi főhatósággal is megtárgyalta az ügyet s az 
egyházi főhatóság közvetítésével, elsősorban Kovács Kálmán akkori 
püspöki titkár támogatása mellett 400.000 lej magánkölcsön nye- 
résére is biztatást kapott. Ezt a kölcsönt a hiányzó vételár, átirás 
és javitások költsége tette szükségessé. A vásár megtörtént. Ezzel 
azonban már az első évben a tőke törlesztése mellett 64.000 lej 
évi kamat terhe nehezedett az egyházközségre, Az egyházközség 
és a főhatóság a vásárt jóváhagyta. Öt-hat év alatt a kölcsön ka- 
mataival együtt vissza volt fizetve s a ház tehermentesen állott. 
Elsősorban Kádár Sándornak volt köszönhető, hogy határozott 
föllépésére a sok verejtékkel összehozott pénzt ingatlanba fektet- 
tük s majd annak értékesítésével az épitkezésre gondolni lehetett. 
Ha ő nem elég bátor és határozott ember, ha nem tartja az egy- 
házközség jövő érdekét szem előtt, ha nem vállalja jóvánemhagyás 
esetén a ház megtartását, ennek a templomnak az épitése talán 
nem indulhatott volna meg, mert a sok küzdelemmel összegyüjtött 

pénz a gazdasági romlás idején mind bankban veszett volna. 
Kádár Sándor érdeme ebben a bátorságban és határozottságban 
van, ami a brasov-i egyházközség tagjai között, sajnos mindig 
hiányzott. Ő előrelátó volt. Fájdalom nem érhette meg a kivitel 
örömét. 1929-ben időelőtt eltávozott az élők sorából. Emlékét 
nemcsak a tornyunkban levő két harang zengi, hanem az épitke- 
zés lehetőségének előkészitése is beszél róla időtlen-időkig. 

A házvásárral szerencsénk volt, mert a pénz esetleges elér- 
téktelenedése miatti gondunk megszünt, de a lelkészi lakás, iroda 
és gyüléstartás helyének kérdését egyelőre nem tudtuk megoldani. 


, A lelkészi lakás céljára szánt részből a lakót nem sikerült kitele- : - 


piteni. Szinte két évig kellett várnunk, mig az emeleti rész felsza- 
badult, s a lelkészi lakást iroda, gyülésezés és hitoktatás céljára 
is használhattuk. A földszinti részből a lakó megegyezés alapján 
kiköltözött, de a hatóság észrevette s mint tiszta égből a villám, 
váratlanul reánk csapott, lefoglalva az egész földszintet egy kapi- 
tány részére, aki nevetséges összegért több, mint két éven át aka- 
dályozott abban, hogy hivatalos helyiségeket rendezzünk be. Végre 
lelépési dijért szabadultunk meg tőle. Ettől kezdve van lelkészi 
irodahelyiségünk, gyüléstermünk, mely most már ifjusági összejö- 
vetelek céljára is szolgált, van az egyházfinak lakása s az 1929- 
ben szervezett segédlelkészi állással kapcsolatban lett a segédlel- 
késznek egy kisebb külön lakószobája. 

Már 1930-at irtunk, mikor a kormány a belvárosi kisajátitott 
üres telkeket a városnak visszaadta. Ekkor az egyházközség ujból 
sietett kérést adni be a városi tanácshoz a templomhelyért. Ha 
sokszori csalódás és nem egyszer kilátástalannak látszó várakozás 
füződött is ehhez a kérdéshez, az egyházközség nem akart végleg 
lemondani a reményről, hogy mégis sikerülni fog ingyen telekhez 
jutni, ami az épitkezés lehetőségét nagy mértékben elő fogja moz- 
ditani. Mert a város sohasem mondta, hogy nem ad telket, Söt 
mindig egyhangulag hozta meg kedvező határozatát a telekado- 
mányozásra vonatkozólag. Ez alkalommal is, most már negyedszer, 
a mindig mellettünk álló Dr. Szele Béla magyarpárti elnök és váz 
rosi tanácsos fáradhatatlan közbenjárása, önzetlen pártfogása és 
vezetése mellett hosszas szorgalmazás után a város ismét egyhan- 
gulag határozta meg a r. kath temető előtti tér átengedését 1084 
nagyságban, A baj azonban ujból bekövetkezett, pedig már biz: 

tosra vettük, hogy veszedelem nem fenyeget. A határozatra vonat- 

kozó fölebbezési határidő lejárta utolsó napján 7 tiszt és 3 ügyvéd 
meglepetésszerüleg fölebbezést adott be azon a cimen, hogy ki- 

sebbségi egyházaknak osztogatja a város az üres telkeket, de ne- 
.kik nem tud adni. Különösen az ügyvédek által aláirt fölebbezés- 
ben meglepően valótlan megállapítások szerepeltek. Most a fölebbe- 

zők leszerelésére indult meg a munka. Kulturemberek közbenjárására, 
kik a vallásban az erkölcs alapját s a lelki haladás biztosítékát 
látták, csakugyan sikerült is aránylag rövid idő alatt elérni, hogy 
a 7 tiszt és 2 ügyvéd minden ellenszolgáltatás nélkül visszavon- 

ták föleöbezésüket. A megmaradt egyetlen fölebbező, Dr. Bogdan 
Filimon ügyvéd miatt több mint egy évi fölebbezést visszavonó 
reménykedés, próbálkozás és halogatás után az ügy a cluji Helyi 
Fölebbezési Bizottság elé került, hol a városi határozatot Dr. Voicu 
Cornel akkor h.-polgármester, később választott polgármester és 
Dr. Abrudbányay Géza cluji ügyvéd igen hatásosan védték, minek 
következtében a bíróság a fölebbezést tényleg elutasította. Dr. 
. Bogdán Filimon tovább nem fölebbezett s igy az adományozás 
1932 év végén jogerőre emelkedett. Abban a hitben voltunk, hogy 
ennek a nagy kitartást és türelmet igénylő várakozásnak megérett 
a gyümölcse. A még hátralevő keserü levest előre nem izlelhettük, 
tehát a legjobb reménységgel hozzáfogtunk célunk valósiításához. 
Az 1933. év a telekkönyvelés keresztülvitelével, az épitkezési ter- 
vek elkészítésével és engedélyezésével telt el, valamint a Rózsa- 
téren levő, a Templomalap tulajdonát képező ház eladásával, ami 
nélkül az épitkezést megkezdeni nem lehetett. Kissé vontatottan 
ment a dolog, mert minden lépésnél a fölebbezési határidő letel- 
"tét bevártuk, nehogy az utolsó pillanatban meglepetés érjen. Igy 
tettük meg az első kapavágást 1934 április 24-én s indult meg 
"Kós Károly okl. építész tervei alapján Gartner Demeter Utódai 
Muli és Roth cég vállalkozásában az épitkezés szabályszerü ható- 
. sági engedély alapján, melyet éppen Dr. Bogdán Filimon irt alá, 

ki akkor a törvényesen választott városi tanács felőszlatása után 
a Városi Időközi Bizottság elnöke volt. Április hó 29-én nagy és 
szép, lélekemelő, az arcokon az örvendezést sugárzó ünnepség 
keretében, az egyházköri esperesi vizsgálószék, a város és a kü- 
lönböző felekezetek képviselőinek jelenlétében és nyilvánosan el- 
hangzott jókivánságai mellett emlékokmány elhelyezésével az alapkő 

letétetett s a munka zavartalanul folyt egészen május 8-ig, mi- 
korra már a betonalap a föld szinéig emelkedett s mintegy 
200.000 lejt képviselt. Ekkor olyan dolog történt, ami valószínü- 
leg páratlanul áll a templomépitések történetében, s ami méltán 
rendítette meg az unitárius egyházon tul is sokaknak a lelkét. 
Nagy bucuresti lapokban cikkek jelentek, hogy Brasov belvárosá-. 
ban magyar unitárius templom épül, ami megengedhetetlen, mert 
sérti a román nemzeti érzületet stb. Táblabirák, ügyvédek, mér-. 
nökök és mások tiltakozó aláirásokat adtak be a polgármesterhez. 
és Dr. Bogdán Filimon a lapokban is szó szerint közölt hosszabb 
táviratot küldött a belügyminiszterhez, hogy a közvélemény fel 
van zudulva az unitárius templom épitése miatt s kéri annak be- 
szüntetését. Május 8-án este fél 8 órakar a városi tanács hivata-. 
" losan irásban értesitette a lelkészi hivatalt, hogy a belügyminisz- . 
ter táviratilag elrendelte az épitkezés beszüntetését. Minden indo- 
kolás s mind e mai napig hiányzó magyarázat nélkül. Lelkész 
már délelőtt telefonon értesítette volt az egyházi főhatóságot a 
bekövetkezhető botrányról és közbelépést kért. A bészüntető irás 
kézbesítése után pedig azonnal irásban hivta fel a vállalkozókat . 
a munka félbehagyására további intézkedésig. Mielőtt másnap reg- 
gel az értesítés a vállalkozók kezéhez jutott volna, Dr. Bogdán 
Filimon reggel ő órakor 15—20 rendőrrel személyesen jelent meg 
az épitkezés szinhelyén s a gyülekező munkásokat és fuvarosokat . 
a rendőrök igénybevételével elzavarta a helyszinéről. Képzelhető 
az a lelki állapot, mely az egyházközséget és a város népét ha- 
talmában tartotta. Hihetetlennek látszott, hogy ilyesmi megtörtén- 
hessék. 9-én reggel megérkezett a belügyminiszteriumból egy 
inspektor, aki az unitárius vallásnak még hirét sem hallotta és 
az egyházi főhatóság képviseletében Rázmán Mór s.-lelkész. Az 
inspektor vizsgálatot tartott, tájékozódott, elfogult magatartását 
nem leplezve. Az egyházközség nevében részletes tiltakozó távira- 
tok mentek a miniszterelnökhöz, belügyminiszterhez és vallásügyi 
miniszterhez, 

Ki tudná leirni azt a nagy csalódást és megdöbbenést, mely 
az imént még olyan szivből örvendező és nagy áldozatkészséget 
mutató hivek lelkét eltöltötte, amikor olyan hosszas, sok- 
szor már türelmet vesztett várakozás, olyan nagy és kitartó küz- 
delem után a zöldelő vetést máról: holnapra tönkretette a hirtelen 

és váratlanul jövő tavaszi fagy. Hiábavaló volt a Bucurestibe já- 
rás. és napokig tartó kilincselés; hiábavaló volt az eredeti hivata- 


. los okmányok felmutatása alapján a miniszteri megnyilatkozás, b 


hogy nekünk igazunk van. Pár hét mulva irásbeli tiltakozásunk 
ellenére. hatósági intézkedés .alapján beföldelték -a félbehagyott 


. épitkezést s rövid idő alatt fü nött azon a helyén, hol ma is a 
- . betonalapban emlékokmány hirdeti, hogy ott unitárius templom épült. 


Az egyházközség vezetősége még ekkor sem adta fel hitét, 


"hogy minden jóra fordulhat, bár a hivek lelkében a lehangoltság 


és elkeseredés határtaian volt. Az áldozatkészség egészen meg- 
szünt. Az egyházközség az igazság győzelmével biztató harc helyett 
a békesség utját választotta, mert a belügyminiszter közben még 
arra is felhivta az illetékes hatóságot, hogy inditsa meg az eljá- 
rást a telekadományozás megsemmisitése érdekében. Éreztük, hogy 
ez csak ijesztgetés akar lenni, mert végeredményében a törvény 
még a miniszteri utasitásnál is erősebb. Megindult tehát az ügy 
békés rendezésére a munka. Itthon Dr. Szele Béla eléggé meg 
meg nem hálálható segitségével a városnál, Clujon a Püspök ur- 
nak Lápedatu vallásügyi miniszter urral való találkozása és több- 


. szöri memorándum átadás által, Dr. Abrudbányay Ede, Dr. Willer 


József és Szabó Béni országgyűlési képviselők bucuresti közben- 
járása mintegy 3/4 esztendei kitartó, erélyes magatartás után sike- 
rült olyan telekcserét kieszközölni, melyből az anyagi kár is körül- 
belől megtérült, a réginél nagyobb telek maradt s amely elhelyez- 
kedés szempontjából is megfelelő, bár a korábbi teleknél félre- 
esőbb. helyen fekszik. De az erkölcsi kárt, a lelki csalódás fájdal- - 
mát, a megdöbbenés leverő hatását még ma sem hevertük ki. 

A telekcsere jogerőre: emelkedése után az egyházközség 
Halász Kálmán helybeli okl. épitészt bizta meg az uj tervek elké- 
sziítésével, Rendre a bizalom kezdett visszatérni, az áldozatkészség 
is jelt adott magáról, de a korábbi épitkezéssel kapcsolatban meg- 
indult és szükséges mértéket többé nem. érte. el.. A bemutatott s 
az egyházközségen kívül az egyházi főhatóság és város által is. 


. elfogadott és jóváhagyott tervek alapján az épitkezés egészen csend- 
. ben, minden ünnepség nélkül 1935 julius 1-én ujból megindult. 


Az épitkezés megkezdésekor és folyamán is időnként különböző 
riasztó hirek felbukkantak, de zavart nem okozott semmi. Novem- 
ber végén a lakásba és irodai helyiségbe beköltöztünk, 1936 ja: 


sm 113 5 


e tomár a sát 


A brasovi unitárius egyházközség megalopitása. 


nuár 26-án nagyobbszabásu háziünnepély keretében a templomot 
és tanácstermet is használatba vettük. 

Most már készen van, hónapok óta használjuk és érezzük, 
hogy végre mi is itthon vagyunk. Az ünnepi- és alkalmi beszéd 
már elhangzott. Főpásztorunk ihletett ajka percek mulva hivatalo- 
san is fel fogja avatni, Most már mint muló emlék él lelkünkben, 
hogy több bucuresti nagy napilap az épitkezés befejezése után, 
sőt a napokban is igaztalan módon és általunk soha nem gon- 
dolt célzatossággal, ráfogással ujból és ujból zavart igyekezett 
támasztani épitkezésünkkel kapcsolatban, de célt nem ért. Bizunk 
benne, hogy a felavatási ünnepéllyel a zavarkeltés ideje is elmulik. 
S mi nyugodtan jöhetünk ide és zavartalanul imádkozhatunk fel- 
avatott templomunkban, melynek épitkezési stilusa s általában a 
kivitel első látásra és külső formájában talán sokaknak szokatlan, 
de belsejében nekünk már az első pillanattól kedves és kellemes, 
hasznos és anyagi tekintetben is megnyugtató. A tervezés mellett 
az épitkezés ellenőrzését is Halász Kálmán végezte, Vállalkozók 
voltak : 

1. á kőmives- és ácsmunkára Gonda Emil mérnök és Torday 
Lajos építőmester közösen; az ácsmunka egyrészét Csomor Dénes 
végezte ; 


Joachim ; 

3. asztalos munkára Lieb és Cserei társasztalosok ; a templomi 
berendezés asztalos munkáját Kovács és Gocsman társasztalosok 
végezték ; a szószéket és mellette levő üléseket, valamint a szószék- 
koronát Blösz Károly készittette ; 

4. a mázoló munkára Szántó Lajos ; 

a szobafestő munkára Románszky István ; 

a lakatos munkára Holly Károly mesterek ; 
az üvegezést az Uvegudvar ; 

a parkettezést Kocsis A. és Fiai cég; 

a villanyfelszerelést Ferencz Károly végezte ; 
10. a cserépkályhákat Baranyay György rakta ; 


o ZGOSEST sz et 


11. a lámpákat részben Velkens Konrád, részben Reményik . 


Ede szállította ; 


12, kisebb munkát teljesitett Nagy Lajos ács, Koch. Gyula 
villanyszerelő, 

sz 


A brasovi únitáriús egyhá.község megalapítása. 


A templomépités céljára évek hosszu során történt önkéntes 
kegyes adományokat itt felsorolni lehetetlenség. Különben is azok 
nyilvánosan nyugtázva voltak, illetve lesznek. Itt csak azt emlitem 
meg, hogy 2 harangot özv. Kádár Sándorné ajándékozott boldo- 
gult férje emlékére. Az Urasztalát Dobra Dénes volt asztalosmester 
sajátkezüleg készitette s nejével Oláh Máriával ajándékozta. A 
szószék a mellette levő ülőhelyekkel a Nőszövetség áldozatkész- 


. ségéből készült, valamint templomi szőnyegekről is a Nőszövetség 


gondoskodott, illetve fog gondoskodni. Özv. Németh Isvánné di- 
szes urasztali takarót ajándékozott. Az Ifjusági Kör a tanácstermet 
rendezte be asztalokkal és padokkal, Ismétlem, hogy a pénzbeli 
kegyes adományok felsorolása órákat venne igénybe, melyek sokak- 
nak hitbuzgóságáról beszélnek helyben és vidéken. És ki tudná 
eléggé értékelni azt a fáradhatatlan és lelkes munkát, mely az 
egyházközség gondnokai vezetésével a Kebli Tanács és Nőszövet- 
ség áldozatkészségét és egyházszeretetét hirdeti a hivek sokaságá- 
val egyetemben. Ki ne volna hálás azért, hogy unitárius testvé- 
reink vidékről és egyházunkhoz nem tartozó emberek is kegyes 
adományaikkal rólunk olyan sokszor megemlékeztek? Még sem 
mondhatjuk, hogy adósság nélkül végeztük el az épitkezést. Sokan 
erejükön felül is áldoztak, de sokan adományaikkal még mindig . 
késnek, még helyben is. Bizunk benne, hogy ezek is jönni fognak 
s a templomépítés nagy munkájában a még vállainkra nehezedő 


. teher hordozásában minket segiteni fognak. 


Külön kell megemlitenem egyházi főhatóságunk erkölcsi tá- 
mogatását, mely szerint a brasovi unitárius templomépítést egye- 
temes unitárius ügynek tekintette és segitségével mindig velünk 
volt; az egyházkör vezetőségét és népét, mely áldozataival elől- 
járt; Dr. Kerekes Istvan egyházközségi főgondnok irányitó munká- 
ját, Fazakas József volt, jelenleg tb. gondnok lelkes fáradhatat- 
lanságát és példátmutató áldozatkészségét, valamint Bálint János 
jelenlegi gondnok buzgó müködését, valamint Benedek Dénes 
lelkiismeretes kötelességteljesítését. Hálával gondolunk mindazok- 
nak lelkes közremüködésére, kik szóval és tettel előljártak, példát 
mutattak, s hitbuzgóságukról és egyházszeretetükről bizonyságot 
tettek. Hála és köszönet minden munkásnak, minden áldozatot 


hozónak. 
Itt is ki kell fejeznem mély hálánkat és köszöneiünket a re- 

formátus egyházközséggel szemben, mely eleinte imaházában, ké- 


sőbb templomában, nem egyszer iskolájában is otthont adott ne- 


künk, nemkülönben a magyar evang. egyházközség iránt, . mely 


szükség esetén mindig szivesen nyitotta meg templomát előttünk. 
. Ötven esztendő óta foly a munka, a küzdelem az egyház- . 


község kiépítéséért, jobb jövőjéért, az , Otthon"-ért. Oh hányszor 


csüggedtünk el és hányszor elevenedett meg reménységünk!? . 


Most nem a dicsekedés szavával beszélünk, hanem az isteni gond- 
viselés iránti hálával nézünk a befejezett munkára s a megnyug- 
vás érzésével vesszük ajkainkra. Annak nevét, aki sokszori csüg- 


gedésünkből időről-időre kiemelt, erőt adott, megsegitett. Nem 


szinezzük a küzdelmet, .melyben részünk volt; nem hozakodunk 


elé a sokszori belső harccal, bár kedvet rontó ellentétekről is 
emlékezhetnénk. Nem tesszük, mert az alkotó munkában még a . 


nagyok között is mindig voltak kicsinyeskedők s a kicsinyek is 
sokszor bizonyultak megértőknek, erőt adóknak. A feledés fátyola 
alatt bizalommal gondolunk a jövőre. Készülünk egyházközségünk- 
nek még ebben az esztendőben tartandó 50 éves jubileumára. 


Legyen hálaaz Egy Igaz Istennek, kia küzdelemben velünk 


volt; hogy a munkára erőtt adott, vivódásainkban mellettünk állott, 


harcok vivására felbuzditott, az ellentétek és akadályok között erősen ij 


és egyenesen állani megtanitott, a csalódásokban el nem csüggedni, 


a szükség pillanatában a keblünkven lakozó hit erejéről rendíthe- 
tetlenül bizonyságot tenni, az eszméért harcolni s a megismert. 


igazságért áldozatot hozni időről-időre fellelkesitett, a türelemre és 


reménységre megerősitett, az égő csipkebokor el nem homályosuló — 


fénye mellett másokba is bizalmat önteni lehetőséget adott! 


Lelki örömmel gondolok vissza a hosszu ideig tartó, de hi-. 


tem szerint nem hiábavaló erőfeszítésekre. Ha tehát pillanatnyilag 


kissé megfáradva is, de lelkemben a hit meg nem fogyatkozó ere- 
jével, szemeimben az el nem titkolható, önkénytelenül előtörő öröm- 


könnyekkel ismétlem a prófétai figyelmeztetést: , Akik biznak az. 


Urban, azoknak erejök megujul; szárnyakkal magasra repülnek, 


mint a saskeselyü; futnak és nem fáradnak el, járnak és nem . 


lankadnak meg." 
Áldott az Isten, oh legyen mindig áldott ! 
Kovács Lajos. 

Mélyen tisztelt ünneplő közönség! 
Unitárius hittestvéreim ! 


A brasovi unitárius egyházközség örömünnepéből az egyete- 
mes egyház minden tagja részt kér magának. 

Együttörvendezésünk - annál őszintébb, mert éveken át ag- 
gódó lélekkel kisértük brasovi hittestvéreink megpróbáltatásait, söt 
szerény erőinkhez mérten mi magunk is részesei voltunk annak a 
küzdelemnek, amelynek eredményeképen a brasovi unitárius hitélet 
saját hajlékhoz jutott. 

Amikor meghatott lélekkel lépjük át ennek az immár felszen- 
telt, új Istenházának küszöbét, szivünket a Mindenható Teremtő 
iránti hálaérzete tölti el nemcsak azért, hogy a mai örömünnepet 
megérhettük, hanem hogy a mai ünnepig vezető megpróbáltatá- 
sokkal és kétségekkel teljes hosszu uton a brasovi magyarság az 
összetartásnak, a segíteni kész felebaráti szeretetnek és az áldoza- 
tos kölelességteljesítésnek annyi szép és követésre méltó példáját 
mutatta. 

: A Jézus szelleme. találjon S00Ene a szent -hajlékban örök 
tanyát, 

"Az Ő szelleme vezette el a hitét szomjuzókat Isténhez, aki 
Világosság, a mindenséget betöltő Végtelen Lélek, a TÉT 
sabb, amit ember elgondolni képes, Mindenható, Tökéletes, Szent 
és Téküák mégis szerető Édes Atyánk, aki irgalmas, jó és igazságos. 

Ebben a hajlékban találjon mindenki menedéket, aki igaz 
szivvel: keresi az Istent. A hit ereje áldja meg és emelje fél az el- 
esetteket, vigasztalja a szenvedőket, bátoritsa a csüggedőket, tisz- 
títsa meg és tegye nemesebbé az örvendezők örömét. 

Legyen c ez a hajlék a hit hajléka. Azonban hitét ne fitogtassa 


1 Előadva a brasovi templom felavatása alkalmával 1936. május 17-én 
az új templomban rendezelt vallásos estélyen, 


Sz 

senki, mert a hit nem érdem, hanem áldás, Isten ajándéka, királyi 
jutalom azok számára, akik teljes szivükből és teljes lelkükből 
szeretik az Istent. 


naeyétá 


A hit a lélek ereje, amely által tulnő a test gyarlóságain, a 


hit a lélek szabadsága, amely által tulnő minden földi erőszak 
hatalmán. 

Mi unitáriusok hiszünk mindazokban a vallási és erkölcsi 
igazságokban, amelyeket Jézus tanitott. Azonban, amikor Jézus 
és az Evangelium szellemének vezetésére bizzuk hitünket és 
életünket, a krisztusi szellemet kizárólag azokban a tanitá- 
sokban keressük, amelyek kétségtelenül magától Jézustól szár- 
maztak. 

A krisztusi tanitásokban nem azért hiszünk, mert arra tekin- 
télyek inditanak, hanem mert Istentől származó értelmünk és lelki- 
ismeretünk megítélése szerint azok helyesek, igazak és meggyőző 
erejük magával ragad. 

Isten létének bizonyítására nem várunk új csodákat, hanem 
szent hódolattal borulunk le a Mindenség örök csodája előtt, amely- 
nek végtelen harmóniája egy mindenható magasabb értelem irá- 
nyitásáról tanuskodik. 

És ha csodát akarunk keresni, nem csoda-e az élet örök meg- 
ujhodása, nem csoda-e az alig érezhető tavaszi fuvalom, amely 
duzzadó és tuláradó erővel tölti be a nagy mindenséget. Nem 
csoda-e a gyöngék erejének és bátorságának megsokasodása; az 
anyák hősiessége, amellyel magzatjukat védik, a zsenge kis csirák 
ereje, amellyel kösziklákat repesztenek. Mindezekből megértheti a 
hivő lélek, hogy isteni célok nem ismernek akadályokat, mert az 
isteni célok szolgálatában az erök megnőnek és a gyengék is dia- 
dalmaskodnak. 

A krisztusi kijelentés a legmagasztosabb ajándék minden aján- 
dékok között, amelyek a világtörténelem rendjén az emberiségnek 
adattak. Isten végtelen atyai szeretetének kinyilatkoztatása által új 

értelmet nyert, megszépült és felmagasztosult az élet, a lélek felt 


szabadult, mert megismerte saját értékét és Isten szeretetét. 
Mennyi öröm és mennyi bizalom van abban a hitben, hogy a 


Mindenható Isten, a maga végtelen magasságában mindig és min- 
denhol velünk van. Ez a hit megtart és erőt ad a megpróbáltatá- — 


sok között és mosolygóvá teszi a lelket az élet küzdelmeiben. 

A világ egyik legnagyobb unitáriusa Channing mondotta : , Isten 
akaratának teljesítését tartom a kereszténység első és utolsó céljának ". 

Isten akaratát megismerhetjük Jézus tanitásaiból és azokból 
a jelekből és utmutatásokból, amelyeket Isten ad koronként a 
Feléje öszintén kitáruló lelkeknek. 

Isten akaratának teljesítésre nem szolgaság, nem félelem, ha- 
nem a szeretet önkéntes felajánlkozása. Teljesítem parancsodat, 
mert közel vágyom Hozzád Uram, közel. 

Ebben a megvilágításban uj értelmet nyer az imádkozás: 
nem muló vágyaink teljesítését kérjük Istentől, hanem azért imád- 
kozunk, hogy az ima szárnyain lelkünk Isten közelébe szálljon, 
megismerje Isten akaratát és erőt nyerjen annak teljesítésére. 

Eképpen válik az ima áldássá ! 

Az imádkozás a lélek menedéke, tisztulási folyamata, amely 
által vágyaink nemesednek és akaratunk erősödik. 

Erőt és biztonságot kölcsönöz a hit a béke és megelégedés 
boldog napjaiban is. Azonban, ha az emberi élet tragédiáira gon- 
dolunk ... a sirra, amely elragadja szeretteinket, özvegyek, árvák 
elhagyatottságára, gondterhelt sivár éjszakák reménytelen kétségbe- 
esésére, az ármány diadalára és nemes szivek bukására, a mulan- 
dóságra, amelyben hatalom, szépség, dicsőség minden elvész, vagy 
a nagy világégésre, amelyben birodalmak omlottak romba és ki- 
rályi koronák hullottak porba, amikor lábunk alatt megingott a 
föld és körülöttünk nem maradt egyetlen szilárd pont, amikor ugy 
éreztük, hogy már élni sem érd:mes, mert inindent, mindent el- 
vesztettünk, amiért addig éltünk és küzdöttünk: akkor tudjuk csak 
felfogni, hogy milyen kietlen sivárság és mennyi reménytelen két- 
ségbeesés van a hitetlenségben és mennyi új erő, mennyi remény 
és felemelő vigasztalás van abban a hitben, hogy az élet romjai 
felett is él és örökké élni fog a mi erős várunk, az Isten! 

Amint egy kíváló keresztény hitszónok mondotta: ,A hivő 
lélek soha sem veszti el egyensulyát, felette áll a bajoknak: leng, 
mint sirály a hullámok felett, ül, mint madár a recsegő ágon és 
nem fél, mert szárnya van." i 

Az unitáriusok a kereszténység lényegét a krisztusi szellem- 
ben keresik és ez a szellem életük utmutatója és irányítója. 

Az unitárius felfogás szerint a hit és az élet elválaszthatatla- 
nok és ezért kiváló gondot forditanak a jellem fejlesztésére, 

A hit alapja Isten szeretete, a jellem alapja az emberszeretet. 

Az unitárius szellem a hitéleten tulmenőleg a társadalmi és 
kulturális életre is termékenyitőleg hatott. 

Az alatt a rövid idő alatt, amig Erdélyben uralkodó vallás 
volt, az egyetemes emberi kulturának mutatott irányt, amikor az 
1568. évi tordai országgyűlésen törvénybe iktatta a vallásszabad- 
ságot, 4 évvel a: párisi  Szent-Bertalan éji tömegmészárlás- előtt, 
abban az időben, amikor Nyugat-Európában százezrek váltak honta- 


. lanokká hitükért és ezrek és ezrek szenvedtek vértanuhalált. 


Az unitárizmus az igazság szabad kutatása és a jellem fej- 
lesztése által számos kiváló egyéniséget ajándékozott az egyetemes 
emberi kultúrának és sok kiváló szellemet vonzott magához. f 

Hogy az ismertebb nevek közül csak egynehányat emlitsek, 
unitárius volt Milton, a költő, Newton a nehézkedés felfedezője, 
Darvin a kiváló természettudós, unitárius szellemü Kant, a legna- 
gyobb filozófus, Goethe, Schiller és még igen sok fáklyavivője az 
emberi kultúrának. 

A bostoni dicsőség csarnoka az Északamerikai Egyesült-Álla- 
mok legkiválóbbjainak emlékét örzi és e legkiválóbbak közül két- 
harmad unitárius, vagy unitárius szellemü szabadgondolkodó. 

Számos statisztika bizonyitja, hogy az unitáriusok között 


és elenyészően kevés a bünöző. 

Az unitárius szellem megnyilatkozásának egy kivételes esete 
füződik William Wilde Howland nevéhez, akinek emlékét a buda- 
pesti unitárius missziós templomban -egy emléktábla örzi. ; 

A világháboru ezt az amerikai hittestvérünket is fegyverbe 
szólította és a katonai fegyelem Európába a francia Írontra ren- 
delte, ahol a központi hatalmak ellen harcolt. ; 

Majd sulyos sebével egy amerikai kórházba került, ahol ha- 
lálának közeledtét érezve, megirta végrendeletét. 


Végrendeletében elmondja, hogy fiatalsága dacára a halál - 


gondolatával már megbékélt, de lelkiismeretét a kétségbeesésig 
mardosta az a tudat, hogy a katonai fegyelem parancsára a köz- 
ponti hatalmak ellen harcolva, olyan irányba kellett fegyverével 16- 


-" számarányukhoz viszonyítva nagyon sok-a kiváló, derék és jó ember 


nie, ahol golyója esetleg kárt tehetett magyarországi és erdélyi uni- 


tárius hittestvéreiben. Hogy a hittestvéri szeretet ellen akaratán kivül 
elkövetett gyötrő vétségét némiképen is jóvátegye, minden megta- 

karitott vagyonát, ami kb. egy félmillió lejt tett ki, a magyar- 
országi unitárius misszió céljaira hagyta. 

. Ha az unitárius szellem közösségéből fakadó hittestvéri sze- 

retet ilyen világot átfogó erővel tudott megnyilatkozni, benne két- 
.ségtelenül. isteni ihletségnek kell lennie. 
Habár a világ unitáriusainak száma az utóbbi években óriási 
.- . arányokban. növekedett és napjainkban a 20 milliót .is meghaladja, 
mi unitáriusok nem vagyunk harcos egyház, hanem a felekezetközi 
béke hivei vagyunk és hirdetjük a keresztényvilág szellemi közös- 
ségét Jézus szelleme által. 


Kedvés brasovi unitárius hittéstvéreim ! 

A jó Isten áldja meg és gazdagitsa szíveteket és lelketeket 
ebben az új Isten-házában, hogy lehessetek élőbizonyságai Jézus 
szellemének. Az unitárizmus szelleméhez hiven tiszteljétek mások 
lelkiismereti szabadságát, becsüljetek meg minden jó embert, 


.. ápoljátok a felekezetközi békét és béke és szeretet által munkál- 


játok Isten országát itt e földön. 
Beszédemet Dávid Ferenc szavaival végzem: ,Benső tiszta- 
ság, jámbor élet, Isten és emberszerétet .és jócselekedetek hirdes- 
sék, hogy keresztények vagytok." . FSS 
Tsi akzzzkke áGkÉzE LE Dr. Abrudbányayvy Ede. 

Brassai a népért és a magyar nyelv 
tisztaságáért.! 


Brassai Sámuelről akarok beszélni, aki a mult században 
az ardeali magyar tudomány messze kimagasló fáklyavivője volt. 
A legkülönbözőbb tudományok területein teljes otihonossággal 
mozgott. De csupán azt a munkásságát akarom ismertetni, melyet 
az elmaradott és lenézett nép emelése és nevelése érdekében vég- 
zett és azokat a küzdelmeit, melyeket a nyelvbe becsuszott ma- 
gyartalanságok ellen egy hosszu életen keresztül folytatott. Ez a 
téma Ardealban ma is időszerü. Ma is elkelne egy Brassai, hogy 
a magyar nyelvbe becsuszott idegenszerüségeket állandóan irtsa 
és ostorozza. 

Brassai 1800-ban született, , ott, ahol a nap kétszer kel fel". 
Szüleitől áldott és gazdag adotlságokat örökölt. Édes atyja való- 
sággal falja az ujonnan megjelenő könyveket, anyja még a rántás 
kavargatása közben is olvas. Egy örömtelen s éhinség miatt meg- 
szakitott iskolázás befejezése után főuri családokhoz kerül neve- 
lőnek s 1837-ben az aulikus szellemü öregek és a reformkor 
szellemével telitett lelkű ifjabbak harca után megválasztották a 
cluji unitárius kollégium tanárának. Ő volt az elsó, aki magyarul 
, tartotta székfoglaló értekezését. Két év mulva az intézet élére ke- 
rül s a főgondnok ellenzése mellett oly erős és céltudatos reform- 
munkát kezd, melynek eredménye az, hogy a latint a magyar 
tanitásnyelv váltja fel. 

Megindítja a Kék könyvtárt, külföldről térképeket hozat a 
földrajz tanításához. Megszervezik a nevelésügyi bizottságot, mely 
igen beható módon foglalkozik az oktatás és nevelés kérdéseivel. 
Cluji tanárok megalkotják Ardealban az első nevelési kört 1846- 
ban Pestalozzi születésének 100 éves fordulója alkalmából. 

Ezt a lendületes reformmunkát megakasztotta a szabadság- 
harc, 1848 március 20-án, mikor a pesti események hire Clujra 


! Budapesten 1936 máj, 14 én tartott rádió-előadás, 

jutott, Brassai azzal kezdte előadását: , Jegyezzék meg, hogy a 
szabadság zászlóját elsősorban mindenütt a fiatalság ragadta 
meg és hordozta körül." Ezután az események gyorsan követik 
egymást. Katonának állott be. Aztán bujdosnia, menekülnie kellett, 
mig 1851-ben felkerült Pestre. Kilenc évet töltött itt. Az alkot- 
mányos élet derengésére megalakult 1859-ben az Erdélyi Muzeum 
Egylet, amely muzeumőrré választja Brassait, akinek a részére az 
unitárius egyház vezetői, hogy tanárul megnyerhessék, egy tan- 
szék köllségeit összegyüjtik, minthogy az egyházi pénztár e ter- 
heket már nem fedezhette. De tanári teendőit csak pár évig vé- 


. gezte, mert az E. M. enélkül is éppen elég dolgot adutt neki. 


1872-ben megnyilik a cluji tudományegyetem, melynek mennyi-ég- 
tani tanszékére nevezték ki 1883 ban saját kérésére nyugalomba 
bocsátották. Clujon halt meg 1897-ben. 

Ezek az ő külső élelének legfontosabb sorsfordulatai. Nincsen 
ebben semmi rendkivüli, semmi olyan mozzanat, ami általános fi- 
gyelmet igényelhetne. Legfeljebb az a 97 esztendő, amelyet szüle- 
tési idejének bizonytalansága miatt a magyar köztudat sokáig 100 
esztendőnek tartott s melyhez még a király és a közoktatásügyi 
miniszter is szerencsekívánatát tolmácsolta. De ez az élet csak 
keret, melynek tartalmát egy példátlanul gazdag szellemi élet küz- 
delmei, törekvései és eredményei adják. Nincs a XIX. század ma- 
gyar szellemtudományi történelmének egyetlen jelentékenyebb moz- 
zanata, melyben Brassai mint vezető, biráló, iránytmutató, téve- 
déseket oszlató tényező részt ne vett volna. Az a gyönyörü len- 
dület, melyet a magyar tudomány a hosszu szellemi tespedés után 
a teformkorszak küzdelmeivel és sikereivel vett, nem kis részben 
éppen Brassai érdeme. A szabadságharc előtt a Nemzeti Társal- 
kodóval és a Vasárnapi Ujsággal a népnevelés és a szellemi ér- 
dekek iránti fogékonyság felkeltésével kulturtörténeti hivatást tel- 
jesített. A tudományok legkülönbözőbb területein szuverén hata- 
lomként uralkodott. Majdnem példanélküli szellemének ez a nagy 
területeket átfogó ereje. Nem jellemző- e erre, hogy a Magyar Tudós 
Társaság először a matematikai osztályába választja be és sokkal 
később a filozófiai osztályba teszi át? És nem nagy bizonyiték: e, 
hogy a cluji tudományegyetem első tanári festületének kinevezé- 
sekor az ő megbizása azért késik, mert a m niszter nem egyhamar 
tudja eldönteni, hogy melyik karra nevezze ki? Halálát a Tudo- 

mányos Akadémia elnöke azzal a jellemző megállapítással jelenti 
be, hogy meghalt ,az utolsó magyar polihistor". A tudományok 
birodalmában nagybirtokos volt és kitünően megmivelt termékeny 
. területei voltak. 

Egész életét átfogó nemes szenvedélye a tanitás volt a szó 
legtágabb és legnemesebb értelmében. Nemcsak az ifjuságé, ha- 
nem az egész nemzeté, melybe korát megelőzően a népet is bele- 
foglalta. Folytonosan tanult, hogy tanithasson, mert elég korán 
észrevette azokat a hiányokat és hibákat, melyek a magyar ugar 
egész területén eléje tárultak. Tanult, nem azért, hogy sokat tud- 
jon, hanem azért, hogy szelleme gyakorlati irányának megfelelően - 
sokat taniíthasson, sokat hiasználhasson nemzetének, hogy a nemzet 
művelődési ösztönét felkelthesse s a népet a haladás utjára indit- 
hassa. A Vasárnapi Ujság (1834—1848-ig) nemcsak a müvelt 
osztálynak volt vasárnaponként várvavárt házibarátja, hanem a 
népnek is kedves olvasmánya, mert élete körébe eső tanácsokat, 
hasznos és mulattató olvasmányokat kap benne. Ebben mondja 
.egy helyt (1843 jan. I. sz.) , Ha én iskolamester lennék, alázatos 
mesterségemet a világ minden mesterségénél többre becsülném." 
Ez nála nem puszta frázis, hanem élete igaz értelmének és hiva- 
tásának őszinte megvallása. Az asszonyoknak tanácsokat ad, hogy 
hogyan neveljék gyermekeiket, a tanitóknak, hogy a földrajz ta- 
.  nitásánál a falra térképeket rajzoljanak és hogyan tanitsák a gyü- 
. mölcsfa tenyésztést; a gazdáknak, hogy a juhtenyésztés hogyan 
hajt több hasznot ; a gazdasszonynak, hogy szőttesét hogyan fesse. 
Aztán ismerteti idegen országok népeit, szokásait, állatait és nö- 
vényeit. Ismerteti a fölfedezéseket. És nem sajnál semmi fárad- 
ságot, hogy népében a tudás és haladás iránti vágyat felkelthesse, 
Ó nemcsak megértette, hanem, minden erejével munkálta is Ar- 
dealban Széchenyi nemzetnevelő programmjának célját, melyet 
igy tüzött ki: a nemzet emelkedése, kulturában való előhaladása 
a ,kimivelt emberfők" számától függ. 

Szellemének ez a nemzeti beállitottsága teszi őt mindenek- 
felett a magyar nyelv ellenőrévé, sajátos vonásainak védelmező- 
jévé. A nemzeti szellem legsajátosabb és legnemesebb alkotásá- . 
nak a nyelvet tartja. És kiméletlenül támadja és ostorozza azokat, . 
akik hozzáértés nélkül és kiméletlenséggel bánnak azzal a nyelv- 
Vel, , melynek hangjainál szebb zenét füle nem ismer." " Ezért írja 

Critikai Lapok cimü vállalatának élére: , Tiszteljük őseink nyelvét." 
Nyelvünk tisztaságának szent ügye annyira szivén feküdt, mint az : 
édesanyának leánya jóhirneve, becsülete. Maga mondja: ,Ha va- 
" laki, én bizonyosan szeretem nyelvünket, oly hévvel, mely senki- 
nek sem enged.". Több, mint félszázadon keresztül küzd a magyar- . 
talanságok ellen, küzd a szófaragók és forditók rombolásai ellen, 
kiknek ,keze szennye. mindenütt ott marad őseink nyelvén." Nem- 
csak a , nyelvujítók" csonkitott szavait üldözi és irtja, hanem fő- 
kép az idegenízű mondatszerkezetektől és kifejezésektől irtózik 
és óv, nehogy , szegény nyelvünknek éppen a gyökerére essék a 
féreg." Az volt. a. véleménye, hogy. az édesanyai.- riyelv. helyessé- 
géért sikraszállni tudományos és hazafias érzéstől diktált kötelesség. 

Milyen volt a helyzet az anyanyelv tekintetében a XIX. szá- 
zad elején ? A felvilágosodás nyugatról az. uj eszméknek és fo- 
galmaknak egész áradatát hömpölyögtette felénk, melyek ugy tör- 
tek be akkor is Dévénynél, mint 100 év mulva Ady új dalai. De 
a nyelv szegény, parlagon maradt, bárdolatlan és nehézkes volt. 
Milyen is lehetett volna ? Hiszen a majtényi sikon elhangzott utolsó 
kurucnóta után a nemzeti szellem halálos álomba merült. A köz- 
élet, a törvényhozás, közigazgatás, . igazságszolgáltatás, a tudomá- 
nyok és iskolák nyelve a latin volt. A főurak szalonjaiban néme- 
tül és franciául csevegtek. Széchenyi fellépése után 10 esztendő- 
vel is keserüen panaszolja, hogy a magyar nyelvet a főurak az 
előszobákba és az istálókba számüzték. II. József a közigazgatást 
reformálni akarván, a latin helyébe a német, vagy magyar nyelvet 
akarta behozni, de a kancellária urai a németet ajánlták, mert a 
magyar nyelv szegény és nem képes a közigazgatás fogalmait és 
müszavait kifejezni. De nemcsak a. közigazgatás, költészet és iro- 
dalom, hanem a tudomány nyelve is fejletlen, szegény és majd- 
nem azt mondhatnók : használhatatlan volt. Apácai a subiectumot 
, valami alá vetett dolog"-nak, az obiectumot , előbbretétetett dolog"- 
nak forditja. Ki ismeri. fel e két szóban -a mai alanyt és tárgyat ? 
Az aeguatort ,a földet két egyenlő részre osztó abroncsnak", a 
. combinatiot , most egy, majd más szin alatt való előfordulásnak", 
a mathezist ,tudákosság"-nak. És igy tovább a végtelenségig. 
Ilyen körülmények között indult el a nyelvujitás. Erre az utra elő- 
ször Barczafalvi lépett, de. a vezetést nemsokára Kazinczy vette 
át, Fordításai közben sokszor tapasztalta; hogy mennyit kell izzade 

nia, mig egy idegen mondat értelmét olyan magyar mezbe öltöz- 
teti, mely az ő esztétikai igényeit kielégiti. Ebben a törekvésében 
nem riad vissza idegenszerüségektől sem, csakhogy szép legyen a 
kifejezés. Kisfaludy valósággal sir örömében, mikor másoknál egy-egy 
rövid, hajlékony és használható új szót olvas, s mikor észreveszi, 
hogy öntudatlanul ő maga is alkotott egy néhányat. Kazinczy esz- 
tétikai finomkodásában nagy megvetéssel beszélt a népről és a 
nép nyelvéről. Dicsőségét látja abban, hogy ,nem az alnépnek 
énekel.§ Kiss Jánoshoz irja: ,Koppantó! mely rut szó ez! Mely 
vadságra mutat ez!" , Szólásunk a köznép szólásaitól eltávozván, 
nemesebbé lesz, energiát, preciziót, kellemet, zengést nyer." Toldi 
is azzal hadakozik Szarvasék ellen, hogy megtámadják az iroda- 
lom nyelvérzékét s azt egyedül a parasztságnak itélik oda és ez- 
zel visszatasziítják a régi szegénységbe és azon körbe, , melynek 
legkedvesebb élvezete a fokhagyma és a bagó." E téves. alapról 
kiindulva gyártani kezdették az új szavakat, régieket átalakitottak, 
megcsonkitottak. Faragták és nyesték őket, mint a kertész a fran- 
cia izlés szerint a fákat és bokrokat, Tájszókat divatba hoztak, 
elavult szókat sokszor az értelem megváltoztatásával felélesztet- 
tek. A szóképzés terén semmi törvényt nem ismerve és nem tisz- 
telve önkényesen csonkitottak s nem ritkán a szók eleven testébe 
is belevágtak. E téren a szófaragás pálmáját Bugáth érdemelte ki, 
a szócsintan (szó-csinálástan) feltalálója, kinek szertelen üzelmeire 
már az akadémia is felfigyel. : 

Brassai saját módszere szerint megtanult 8—10 nyelvet s 
hosszu tudományos pályáján kezdettől végig állandóan foglalkoz- 
ván a nyelviudomány kérdéseivel, sokkal mélyebben tekintett bele 
az anyai nyelv szellemébe, hogysem e szertelen és lelketlen szó- 
faragásokat és a magyartalan mondatfüzéseket hallgatagon tür- 
hette volna, Elvi meggyőződése az, hogy a nyelvet újítani nem 
lehet, csak fejleszteni és mívelni. Mert a nyelv nem szervetlen, 
mesterséges productum, melyet furni, faragni, metszeni, csonki- 
tani, tetszésünk szerint idomitani lehetne, hanem olyan szerves 
életet él, mint a növény, melynek minden alkotó eleme az élet 
megélése célját szolgálja. Miveléséről lehet szó, de nem olyanrói, 
amilyenben a francia kertész részesiti a diszkert fáit és bokrait, 
mikor egyenes és szimmetrikus vonalakban akarja azokat a termé- 
szet ellenére vezetni, nyesegetni és metszeni, hanem olyanról, 

amely a természetes és szerves növekedésnek nem áll utjában, 
hanem azt minden tőle telhető módon elősegiti. Az is meggyő- 
ződése, hogy az egész földkerekségén nincsen szegény nyelv, 
hogy a nyelv az emberi szellem által termelt eszméket és gondoó- 
latokat ki is tudja fejezni. A nyelvújitóknak ezt az állítását, mely- 
lyel eljárásukat igazolni akarják, egyszerüen balgaságnak mondja. 
A forditók részéről pedig, akik legerősebben szekundálnak a nyelv- 
újítók mellett, nem egyéb ez, mint a tunya lustaság és forditói 
lomposság takargatása És a legtöbb esetben azt a sajnálatos 
tényt mutatja, hogy sem azt a nyelvet nem tudják kellően, amely- 


. ből fordítanak, sem anyai nyelvük lelkét és szellemét nem isme- 


rik valójában, amelyre forditanak. Hogy a nyelvújítás a nyelv szép- 
ségét szolgálná, ez egy olyan üres szólam, amelynek nincs tar- 
talma. Mert a nyelv szóhoz a szép jelzőt nem tehetjük. A nyelv- 
helyesség kérdésében szerinte a legfőbb bírói fórum az egészsé- 
ges nyelvérzék. Budenz egy irodalmi vitájában azt tanácsolta 


: Brasssainak, hogy hagyjon fel a nyelvészkedéssel, amelyhez nem 


ért. Brassai azzal vág vissza neki, hogy hagyjon fel a magyar 
szófüzés elemzésével, mert nem neki kezdték s kivált a magyar 


. nyelvérzék becsmérlésével, ,mert abból még sok tanulni valója 


van". A nyelvérzéknek ezt a pótolhatatlan adományát a magyar 


. ember. az édesanyja tejével szivja magába s ennek a hiányát nem 


pótolja ,a legmagasabb fokon álló s legszélesebb alapon épült 
tudomány" sem. A magyar nyelvnek a forditásokkal elrutitott és 
elnemzertietlenitett sajátos alkatát és természetét , könnyen elillanó 
finom zamatnak" tartja, melyet a ryelvújitás rumjával és füstös 
pálinkájával eldurvitott és érzéketlenné satnyított nyelvérzékkel fel- 
fogni, megérezni nem lehet. Brassai felfogása szerint — merő el- 
lentétben Kazinczyéval — a nyelv fejlődésének, haladásának és 
tökéletesedésének , egyedül ingatlan alapja a népnyelv". Ez a fel- 
fogás. ma természetesnek, magától értetődőnek látszik. De hogy 
mennyire új és mennyire meglepő volt: 100 évvel ezelőtt, azt ép- 
pen Kazinczy és Toldi felfogása mutatja. Szerinte a magyar nyelv 
életművezetét a nép szájában kell keresni, nem pedig, miként a 
nyelvészek, az irodalomnál, amely nyelvünket előbb szégyenlette, 
megvetette, majd midőn ügyet kezdett vetni rá, vagy nem ismerte, 
vagy szándékosan megfosztotta s aztán durvának, szüknek, ügye- 
fogyottnak deklarálta, legsajátabb, nemzetiesebb vonásait idegenként 

elírafikálta, idegen rongyokat takart rá s így kicégérezve még kö- 


szönetet igényel érette. Naggyá lett nemzeiek jellemvonása -a nyeiv 


szeretete, sajátságaihoz való forró ragaszkodás. A magyar. irodalmi 
nyelvben a hibákat szépségeknek mondják s a népnyelv tőstör- 
zsökös nemzeti vonásait betyárságnak, vagy : provinciálizmusnak : 
bélyegzik. Idegen olvasmányok észrevétlenül tompitják nyelvérzé- . 
künket s amit más nemzetek irtanak, mi nyelvmívelés cím alatt f 


tárt karokkal fogadjuk, mint Páris grizettjei a kozákokat. 


Brassai a magyar nyelv nagyobb veszedelmét, mely annak 
lelkét fertőzi meg, nem a magyartalan szóalkotásokban, hanem a. 


mondatfüzés magyartlalanságaiban látta. Arany János a maga Isten- 


adta nyelvérzékével, amely az irodalmi nyelv utólérhetetlen művé- . 


szévé avatta őt, hamar észrevette Brassai kezdeményezésének rend- 


kivüli fontosságát s nem késett őt nagytekintélyű szavával további 


munkára buzditani. , Soha nagyobb szükségét nem érezte irodal- 
munk, mint most, hogy a magyar nyelvet éktelenítő s megrontó 


germanizmusok s mindenféle izmusok ellen, valamely erős hang 


szünet nélkül kiáltsa a Carthaginem delendam-ot." Brassai, a tu- 


domány, elmésség s logika fegyveres Goliáthja, ,lelkünkből vette . 
a szót", midőn e rombolás ellen a romlatlan és ép nyelvérzékre . 


hivatkozik s azt is jól cselekszi, ha élesebb metszést tesz e holt- 


tetembe. Hunfalvi meg karikást szeretne látni Brassai kezében a 
 magyartalanságok ellen. ; 


Brassai elévülhetetlen érdeme, mit halála alkalmával Simonyi 


hálás emlékezéssel állapított meg, hogy e küzdelmet meginditotta ; 
s élete végéig sok guny, mellőzés és lekicsinylés közbén is fá- . 
radhatatlanul folytatta. Mert lelke mélyén begyökerezve élt a meg- . 


győzöődés, hogy nyelvében él a nemzet. Nem frázis volt ez nála, 
hanem egész élethivatását megszabó. elv, melynek velőkig ható 
igazságára csak most döbben rá az ardeali magyarság, 


Dr. Gál Kelemen, 


i 


Brassai és az ifjúság. ! 


. Szeretett vendégségére gyültünk össze. Ez a megterített asz- 
tal és ez a megtöltött pohár az Úr asztalát jelképezi, melyhez a 
jó keresztény komoly lelkiismeretvizsgálás után készül. Idézzük 
fel tehát hű tanítványok módjára a Mester emlékezetét, hódoljunk 
szelleme előtt, hogy erőt gyűjtsünk és irányítást vehessünk további 
küzdelmeinkre. Nagy emberek emlékezete és szellemi hagyatéka 
olyan örökség, , melyet a lopók el nem lophatnak", olyan alap, 
melyen megvethetjük lábunkat és biztosan építhetjük jövőnket. De 
ez az örökség elkötelezés is, melynek roppant súlyos felelősségét 
éreznünk kell és feltétlenül vállalunk is. 

Brassai páratlanul hosszu s küzdelmekkel teljes életéből 
csupán két olyan mozzanatot akarok megvilágítani, amelyek a 
nemzeti nevelés és haladás ügyét szolgálták az ifjúság szíve sze- 
rinti kivánságával egyértelműen, amelyek kollégiumunkat közép- 
kori megcsontosodott rendjéből és szelleméből kimozdították és a 
a haladás útjára indították. De hogy ezt a munkát jelentőségében 
megérthessük s Brassai szerepét méltathassuk, vázolnom kell azt 
a közszellemet, mely a lelkek felett uralkodott künn a politikai és 
társadalmi életben és benn az iskolában a diákok életében. 

Brassai 8 hónap híján ezelőtt 100 esztendővel választatott a 
kollégium tanárává. Megválasztása a szabadelvűek győzelme volt 
az aulikusok felett. . 

Ferenc megrettenve a francia forradalom királygyilkosságától 
és a Martinovics-féle összeesküvéstől, abszolut rendőrszellemű kor- 
mányzást vezet be. Eltiltja titkos egyesületekbe, külföldi társasá- 
gokba való belépést. 1811 óta nem volt országgyűlés. A bécsi 
kongresszus után a legsötétebb reakció ütötte fel a fejét. A tanu- 
lók bizonyítványába elrendeli a gubernium az erkölcsi :magavise- 


1 Budapesten a Brassai Sámuel Unitárius Ifjusági Egyesület fennállása 
tizenötödik évfordulója alkalmából 1936 május hó 15-én a Pannonia- szálló 


télikertjében tartott serlegbeszéd. 

letből való jegy adását, Szigorúan eltiltja a szinház látogatását, 
bálokbamenést, maszkos ruha viselését. Bölöni Farkas Sándort, 
nem mint szinházlátogatót, hanem mint műkedvelő szinészt az 
igazgató Schiller Haramiákjában tetten érte s azon módon  szin- 
padi ruhában a kollégium tömlöcébe kisérte. Aminek olyan Petőfi- 
Arany-féle vándorszinészkedés lett a folytatása s a vége bocsá- 
natkérés haragvó szülőitől. 

De a szellemi élet törvénye az, hogy mentő! erősebb az el- 
nyomás, annál erősebb a nyomástól való szabadulás vágya. Az 
általános szellemi és erkölcsi ébredésre a lökés Ardealba Magyar- 
országból jött. A 17. században Ardeal védelmezte Magyarország 
politikai és vallási szabadságát. Most Magyarország fizette vissza 
azt, amit akkor kapott. Az 1825—27. évi magyarországi ország- 
gyülésen folyt alkotmányos küzdelem szele és eszméi áthatottak 
Ardealba is s a hosszu elfojtott csend után új élet szikráit gyuj- 
tották fel. A megyék követelték az országgyülés összehivását, mire 
1834 májusára Clujra összehívták. Az országgyülés megnyitását 
február 11-én a diákság, polgárság és a katonaság közötti far- 
sangi összeütközés előzte meg. Egy diák a főtéren sétálva a ka- 
tonai őr előtt pipázva a szemébe fújta a füstöt. Nagy ribillió lett 
ebből. Katonai riadó, összetűzés, lövöldözés és halál is. Az or- 
szággyülésen Kemény Dénes és Wesselényi a népfelség eszméjét 
fejtegették, olyan addig hallatlan dolgokat fejtegettek, hogy nem a 
nép van a fejedelmekért, hanem a fejedelmek a népért. Wesse- 
lényi a beszédeket kinyomatta. Az ifjúság fáklyászenét adott neki. 
Mire a király az országgyűlést feloszlatta. 

Az egész magyar közoktatásügynek 1791 óta legtöbbet vita- 
tott, legégetőbb pontja a magyar nyelv tanításának kérdése. Künn 
a magyar nyelvet követelik, benn az iskolában a magyar szó szi- 
goru büntetés terhe alatt tiltva van. A tanuló két életet élt. Egyi- 
ket benn a tanteremben, ahol hallgatta és másolta a száraz, ri- 
deg, scholasztikus előadásokat. Másikat künn a maguk diáki tár- 
sadalmában, melyben minden szigoru tilalom, büntetés és éber 
ellenőrzés mellett is az anyanyelv és irodalom kérdését magyar 
nyelven tárgyalták és vitatták. Krizánál olvassuk, hogy csak 18 
éves korában kapott , mintegy történetből" nehány magyar írót, 
Kölcsey 13 éves korában jobban tudott latinul, mint magyarul. 

A szellemi forrongás e korszakába esik nálunk az ifjúsági 


sam 130 tam 


t 
8 


[d sala VÉN 
atát át) 
va) 


Brassai és az ifjúság. 


olvasó és irodalmi kör megalakulása. Ez ügyben esténként han- 
gos tárgyalások és. vitatkozások folytak, A sikátorban fel- és alá- 
sétáló katonai őr kihallgatta, feljelentette s csak az unitárius val- 
lású guberniumi hivatalnokoknak sikerült az ügyet elaltatni. Az 
egyház vezetősége azonban csupa aulikus érzelmü öregekből áll. 
Kőváry szerint csak a gazdag főrangúak engedhették meg maguk- 
nak a liberálizmus szárnypróbálgatásait. Brassai nem a vezetők 
és tanártársai jóvoltából és szavazatával lett tanár, hanem — a 
vidéki honoracior-osztály akaratából. Féltek szabadélvűségétől, 
tanártársai pedig attól tartottak, hogy tudományos hirneve elho- 
mályosítja az övéket. Az ifjúság már ismerte hirből, nagyra tar- 
totta történelmi elfogultságoktól és megrögzött szokásoktól mentes 
lényét s megválasztásakor fáklyás énekkel tisztelte meg. Az 
ifjúság szónoka , pártos közvéleményről" beszélt, mely végre Brassai 
mellé szegődött s ,hosszu éj után várt napot hozott iskolánk 
egére." Brassai belépése fordulatot hoz be az iskola életébe az 
új kor szellemi áramlatai, reformeszméi áramlata felé. Uj hangot 


. hoz be a tanár és tanítvány közti érintkezésbe. A tanár leszáll a 


kathedra Olimpusáról s tanítványa melegszívű, sorsa iránt érdek- 


. lődő barátja lesz. 


Ebben az időben a kollégiumnak két nagy kérdése volt 
megoldandó. Egyik a régi rendtartás, a régi iskolai törvények meg- 
újítása, amint a tógástársaság magát kifejezte: ,a mostani idők 
géniuszához való alkalmazása." Másik a magyar tanítási nyelv. 
Brassainak mindkét kérdés megoldásában nagy és nevezetes sze- 
rep jutott. 

A ,tógástársaság" már 1816-ban kérte a főtanácstól, hogy 
,a régi időkhöz" alkalmaztatott törvények némely ágai alkalmaz- 
tassanak a mostani idők geniuszához." Majdnem két évtized telt 
el, míg a kérdés oda érlelődőtt, hogy az 1832. évi főtanács bi- 
zottságot küldött ki ,a rendszabályok különböző és egymással ne- 
taláni ellenkező cikkelyének megegyeztetésére." A bizottság azon- 
ban hosszú ideig életjelt sem adott magáról. Négy év mulva az- 
tán az ifjúság féktelenkedéseit tovább nem türhetvén, Augusztino- 
vics főgondnok tett javaslatot, hogy ,a törvények az g0lZ és 
jelenleg gyakorlatba jött hibákhoz képest megújíttassanak. 3 A bi- 
zottság ismételt sürgetésre az 1837. évi főtanácsra előterjesztést 
tesz, amely azonban -csak elvi döntést kér bizonyos kérdésekre, 

melyekben a bizottság tagjai nem tudtak egységes álláspontra 
jutni. Végre 7 évi előkészítés után az 1839. évi zsinatra előter- 
jesztette javaslatát. A hosszú vajudásnak És késedelmezésnek az 
volt az oka, hogy a bizottság elnöke (Sala Sámuel) aulikus volt, 
tagjai közül Bölöni Farkas Sándor és mások a szabadelvü eszmék és 
reformok lelkes hivei és követelői. Az ifjúság értesült azokról az el- 
lentétekről, melyek a bizottság elnökét és tagjait elválasztották, a 
tanácsteremből kijutott a hire azoknak a vitáknak, melyek egyes 
kérdésekről folytak és más a törvényjavaslat előkészítése közben 
állandó izgalomban élt. A törvényben van némi haladás a kor- 
szellem mutatta irányban; de több kérdés nem az ifjúság több- 
ször ismételt kérése szerint oldatott meg. Az állandó izgalom és 
az aulikus szellem felülkerekedése 1837 juniusában, mikor főta- 
. nácsra készültek, volt az oka, hogy a kollégium udvaráról több- 
ször bedobták Sala ablakát. Szigorú vizsgálat indult meg, napo- 
kon keresztül faggatták a tógástársaságot, de a tettest kipuhatolni . 
nem lehetett. Végül az új tanárt, Brassait bizták meg a vizsgálat- 
tal, aki tudott beszélni az ifjúság nyelvén és szellemében s nem- 
sokára jelentette, hogy több ablakbeverés nem fog történni. És 
nem is történt. Ezután következett a törvény kihirdetése az isko- 
lai év elején. Mikor az igazgató a felügyelő- gondnokkal belép, 
amint Kőöváry elbeszéli, ,oly pokoli lábdobogtatás, padverés kez- 
dődött, hogy a kihirdetésről szó sem lehetett." Visszavonultak s 
a kapukat bezáratták. Déli bőjt után délután megjelent Brassai, 
előadta, hogy nyomozás nem lesz, de a törvényeket fel kell ol- 
vasni. ,Ha Brassai mondja, akkor hadd olvasódjék." És megtör- 
tént a törvények kihirdetése. j 
Mi volt a lázongás oka? Az, hogy nem volt benne a tör- 
vényben a nemzeti nyelv és az egyenruha korszerűbbé tétele, tudni- 
illik a divat szerint a magyar nadrág helyett a pantallon- viselés 
megengedése, Sajátságos, hogy a diákság, melynek lelke égett a 
nemzeti irányu haladás vágyától, a magyar nadrágtól akar szaba- 
dulni a német pantalon kedvéért, amit csak a hosszu századokon 
át tartó viselés folytán a megunás érzésével lehet pszichologiai 
alapon megmagyarázni, 
Aezbáátea Tee; 5 jovktte SA a pesti események hire Clujra 
, vénnyel minden egyenruhaviselés el- 


törlését követeli rövid, pattogó mondatokban, mire az egyházi 

képviselő tanács — mit is tehetett volna egyebet azokban a lázas 
napokban ? — eltöröl minden egyenruhát. 

A másik kérdés, mely a kollégium vezetőségét ezidőben fog- 
lalkoztatta: a magyar és latin tanítási nyelv küzdelme s végül az 
anyanyelv győzelme. A. kérdés azon a főtanácson indult el, amely 
Brassait tanárnak választotta. A főtanács bizottságot küldött ki 


va tanítási rendszer jobb karba s az élet szükségeihez alkalmaz- — 


tatott arányba hozatalára." A bizottság, épen úgy, mint a törvé- 
nyeket előkészítő, hosszú időn keresztül semmit sem csinált. Mint- 
hogy pedig a latin tanításának sikertelensége miatt évről-évre mind 
több panasz volt, az 1840. évi belini zsinat erélyes határozatokat 
hozott sikeresebb tanítására. Helyreállította a plágát, amely a diá- 
kok csendes sztrájkja miatt már-már kezdett kimenni a haszná- 
latból. Kimondotta, hogy minden felsőbb és alsóbb tudományok 
ennek utána is latin nyelven taníttassanak, a magyarul beszélőket 
minden jövedelemből, jutalomból kizárta, a színház és bálok lá- 
togatásától eltiltotta. Az igazgatóság pedig a határozat végrehaj- 
tása közben, hogy a magyarul beszélők följelentőit esetleges tá- 
madásoktól védje, azt az intézkedést tette, hogy az esküdtek , bé- 
pecsételt levélben" adják be a magyarul beszélők nevét a rektor- 
hoz. De hiába volt minden, a latin sorsa a beteljesedéshez köze- 
ledett. 1841 elején a rektor jelentette, hogy az esküdtek , letett hi- 
tek ellenére" még egyetlen magyarul beszélő diákot sem jelentet- 
tek fel. Jakab Elek esküdt kérdőre vonatván azt felelte, hogy ő 
többeket feladott ugyan az esküdtszékre, de jegyzőkönyvre vétetni 
elmulasztotta. Kővári azt felelte, hogy ha feljelentenék a diákokat, 
az esküdtek ,nem volnának bátorságban az ifjúság előtt" — még 
a ,bépecsételt levelek" rendszere mellett sem. Ilyen körülmények 
között, hiába várva a régen kiküldött bizottság javaslatát, meg- 
bizzák Brassait, hogy ,a célirányosabb tanításra" tervet dolgoz- 
zon ki. Brassai az 1841. évi corundi zsinatra már készen volt a 
tervvel. A zsinat a tervet érdemleges vita nélkül elfogadta s életbe- 
léptetését már a kezdődő iskolai évvel kimondotta. 

És itt következik egy érdekes jelenet. Daniel főgondnok 
, ellenmondást jelent be s már másnap jelentést tesz a főkormány- 
széknek, azt mondván, hogy ,a zsinat az ardeali tanítási rend- 
szerrel merőben ellenkező" rendszert fogadott el minden tárgyalás 
és vita nélkül és kéri, hogy életbeléptetése akadályoztassék meg, 

Ime, az történt nálunk is Brassaival, ami nehány évvel azelőtt 
Aiudon Szász Károllyal, aki szintén új tantervet készített s akit 
szabadelvü eszméijért, s a magyar nyelv melletti buzgalmáért tanár- 
társai bevádoltak Estei Ferdinánd előtt. Pedig nem a latin ellen 
küzdött, hanem az anyanyelv természetes jogait követelte. A vád 
az volt ellene: az ifjúság számára tudóstársaságot (önképzőkör) 
alapított, az ifjakat megyegyülésekre vezette a , vándorpatrióták" 
meghallgatására, a városban kaszinót alapított s az ifjakat oda 
bevezette, a klasszikus literatura kihalt az ő tanítása nyomán, ter- 
vébe demokráciai elemeket vegyített, helytelenítette a templomba 
-nemjáróktól a kenyér elvételét, mert ,az lelkiismeret dolga," azt 
mondotta, hogy a fejedelmek vannak a "népekért s nem megfor- 
dítva, helyesli a megyék ellenállását. Nagy vizsgálat indult, tanít- 
ványait kihallgatták. Egy ilyen kihallgatott diák mondta a többek 
között: , nem, nem professzor Szász, hanem az idő van claritas- 
tok ellen!" Ez a diák találta fején a szeget. Egy új világ volt 
keletkezőben, melyet nem láttak sem a kormány, sem a vádlók, 
csak Szász és az a diáktanítványa ! 

A gubernium jelentést kért a dologról s állandóan nyilván- 
tartotta a kérdést még évekkel azután is, mikor már épen a fő- 
gondnok elnöklete alatt a főtanács beható megtárgyalás után új- 
ból is kifejezetten és véglegesen elfogadta az új elveket s így a 
főgondnok aggodalmai elenyésztek. Ennek a reformnak két ki- 
emelkedő jellemvonása van. Egyik az, hogy a kollégium alsó- és 
felső tagozatából a latint kidobva a tanítás nyelve a magyar lett. 
A másik az, hogy az osztályrendszer helyett behozta a szakrend- 
szert. Az alsóbb osztályokat ugyanis eddig minden tantárgyra egy 
preceptor publikus tanította. Ezután a tantárgyak szakcsoportokba 
osztattak, lényegben olyan formán, mint sokkal későbben az egye- 
temen a tanárképzésnél s a tanítók nem osztályokat tanítottak, 
hanem szakcsoportba foglalt tárgyakat, melyekből a pedagogarcha 
vezetése alatt a jelölteknek vizsgálatot kellett tenni, Brassai nélkül 
ennek a reformnak ki tudja mennyi ideig kellett volna még késni. 

1848 március 20-án így kezdette meg előadását: , Jegyezzék 
meg, hogy a szabadság zászlóját elsősorban mindenütt a fiatal- 
ság ragadta meg és hordozta körül." Az ifjúságnak nem kellett 


ezt kétszer mondani. A szabadságharc kitörésekor a diákok katoc 


nának áilottak, 

A szerencsétlen vég után Brassainak, mint aki harcba tüzelte 


az ifjúságot s maga is katonának állott, menekülnie kellett Cluj- 


ról. Hosszas bujdosás után Pesten húzta meg magát, ahol 9 évet 
töltött. Összeszorított ajkakkal türt abszolutizmus után 1859 ben 
az első boldog nap derült Ardealra, mikor az Erdélyi Múzeumot 
megalapították s Brassai megint elfoglalhatta a kollégiumnál tanári 
székét, melynek költségeit — csakhogy megnyerhessék a kollé- 
giumnak -— tisztelői és barátai adták össze, mert a közpénztár 
nem birta ezt a kiadást. És "Brassai munkáját most ott folytatta, 
ahol 12 évvel azelőtt elhagyta. Az 1861-ben megindult Keresztény 
Magvető első kötetében , Rövid elmélkedés az iskolaügy felett" c. 
rövid cikkében olyan birálatot gyakorol az ifjúság magatartásáról, 
amely mai napság is figyelmet érdemel. És amely mély betekin- 
tést enged ennek a nagy embernek az ifjúságot szerető lelkébe. 
Mint a szerető apa buzdít, elismer, pártfogol, támogat, ha érde- 
met lát; de szigorú is tud lenni, ha szükségét látja ; birál, büntet 
és fegyelmez, ha a nevelés célja és érdekei azt kivánják. , Gon- 
doskodásunk szeretett tárgyának" mondja az ifjúságot, melyre 
azonban a szabadságharc és a rákövetkező önkényuralom csak 
hátrányos befolyással volt. Az az ifjúság, melynek ,első- és fő- 
kötelessége a tanulás," most ,az iskola padjairól akarja vezetni 
a világot." Elveszítette a szerénységet, mely ,diszítő ékszere az 
ifjúkornak" ; a megye- és országgyűlések karzatait foglalja el, elő- 
fizetési íveket küld szét saját dolgozataira s mást kezd tanítani 
akkor, amikor még magának kellene tanulnia. Válogat a tanul- 
mányokban, hogy ő ennek vagy annak hasznát nem látja. Röp- 
íratokat irogat, elemzi tanárai tehetségét, tudományát, birálja házi- 
életét, a másiknak társadalmi erkölcsét, harmadiknak tantárgyát, 
negyediknek tanítási modorát. És e birálat után felveti a kérdést ; 
mi dermesztette meg annyira az ifjúság tanulási vágyát? És azt 
mondja : az a reálisztikus mozgalom, amely 1848 előtt megvetést 
és undorodást keltett a latin ellen, nem tudta a csökkentett tanu- 
lási vágyát más tárgyra irányítani. Aztán: a Bach-Thunféle erő- 
szakos iskolai politika elleni passzív ellenállás átragadt az ifjú- 
ságra is, amely látván, hogy tanára csak kényszerűségből tanít, 
ő is csak kénytelenségből tanult. Csak immel-ámmal dolgozott, 
mint az ,úr dolgára parancsolt" jobbágy. A tüntetésekkel elké- 
nyeztetett és félrevezetett ifjúság politikai tényezőnek tartotta ma- 

gát. Nem mutat-e ez a rajz sok hasonló vonást az ifjúságnak a 
világháború után tapasztalt társadalmi és politikai viselkedésével ? 
Ime Brassai, aki , gondoskodásunk szeretett tárgyait, " az db 
júságot nem majomszeretettel, hanem okosan szereti: aki elisme- 
réssel jutalmazni tud, de büntetni is, ha egyébbel nem, őszinte 
birálattal és egy fájdalmas felszólalással. j 
Kedves hallgatóim! A Brassai neve ennek az lfjúsági Egye- 
sületnek a cégtábláján nemcsak dísz és dicsekedés, hanem Igaz 
. valójában elkötelezés. Az ifjúság a lelkében élő érzelem ösztönös 
biztonságával járt el, midőn ezt a nevet cégtáblájául választotta. 
Tanubizonyságot tett történelmi érzékéről, mely a mult nagyjait a 
kegyelet érzelmével veszi körül s kifejezte azt az elhatározását, 
hogy az általuk termelt nemzeti, erkölcsi és szellemi értékek hű 
és lelkiismeretes örzője és ápolója akar lenni. Brassai a tudomá- 
nyok beláthatatlanul nagy birodalmában a legnagyobb birtokosok 
egyike, akiről halála alkalmával a Magyar Tudományos Akadémia fáj- 
dalmas lélekkel állapítottameg: hogy meghalt az utolsó magyar po- 
lihisztor. Ebben a tekintetbenis példányképül szolgálhat, ha csak . 
abban az értelemben is, hogy törekedjünk minél több tudásra és is- 
meretre, mert a tudás hatalom. Amilyen gazdag volt szellemiekben, 
olyan szegény volt anyagiakban. És ez az anyagiakban szegény- 
ember értékes könyvtárt hagy a kollégiumnak, jelentékeny összeget az 
egyháznak és legalább 100-ra megy azok száma, akiket vallásukra - 
való tekintet nélkül adományaival, állandó segítségével támogatott 
és életpályához segített. Valóságos szenvedéllyel jótékonykodott. 
A Brassai név elkötelezés. Kivánom, hogy ez az Ifjúsági 
Egyesület Brassai szellemében működve éljen, növekedjék és vi- 
rágozzék, hogy legalább megközelíthesse azt a nemes hivatást, 
melyet megalapítói maguk elé tűztek. Ezt pedig csak úgy érhetik 
el, ha hívek lesznek azokhoz az eszmékhez, melyekért ő egy hosszú 
életen keresztül küzdött, ahoz a fenkölt erkölcsi ideálizmushoz, 
mely minden cselekedetében vezette, ahoz az életeszményhez, mely 
minden törekvésének irányt szabott. És hívek lesznek ahoz a sze- 
gény egyházhoz, melynek multja csupa szenvedély és nélkülözés, 
de elvei olyan fenségesen tiszták, hogy a jövő fejlődésének bár- 
milyen irányában kiállják a próbát. A Brassai neve a magyar nép 
mivelésének önzetlen munkálására kötelez és arra az áldozó kész- 
ségre, amely ezt a nagy embert oly szépen jellemezte. 
Az ő szelleme és emlékezete éljen örökön-örökké. 

Balázs Ferenc ujból egy vaskos kötettel lepte meg a világot. 
A könyv cime: A rög alatt, amelyben főképpen a falu érdekében 
kifejtett munkásságát mondja el. A könyvet érdekesebbnél érdeke- 
sebb részletek tarkitják, de találunk benne olyan helyeket is bő- 
ségesen, amelyek mélységesen elkedvetlenitenek, s amelyeket meg- 
jegyzés nélkül nem hagyhatunk. Nem hagyhatjuk megjegyzés nél- 
kül azért, mert abban az unitárius egyházról, az egyház hiteszméi- 
ről, szervezetéről, kormányzóiról, az egyház hivatásos szolgáiról : 
a lelkészekről és tanitóikról hol burkoltan, hol nyiltan olyan képet 
fest, vagy sejtet, amely mélyen lesujtó s amely egyáltalán nem 
igaz s ha az igaz volna, egyházunk élete fölött megszólalhatna a 
halált jelentő harang. Megvallom, nagyon feszélyez a szerzőnek 
még mindig beteg állapota; nem szeretnék neki fájdalmat okozni, 
noha ő egyáltalán nem látszik törődni azzal, hogy szavai, irásai 
milyen kellemetlen hatást ébresztenek azoknak a lelkében, akik 
egyházunk életével, a magyar unitárizmus multjával, jelenével és 
jövő reményeivel azonosítják teljesen magukat. Ha nem is leszek 
hizelgő, azt hiszem nem okozok nagyobb fájdalmat a szerzőnek, 
mint ő okozott nekem ezzel a könyvvel, amely az iró tehetsége 
után itélve, lehetett volna egy nagyszerü, épitő mü, amely nem- 
csak mint irodalmi érdekesség, hanem mint igazi uttörő munka 
is egyik kincse lett volna hazarészünk mai irodalmának. 

Balázs Ferenc ,A rög alatt" címmel élete és munkássága 
történetét mondja el 1928— 1935-ig, melynek nagy része a Cheia-i 
egyházközségben teljesitett munkája körül forog. A müvet a világ- 
körül tett utjáról irt munkájával hozta kapcsolatba és szerencsét- 
lenségére nem állapitja meg s talán nem is akarja megállapitani; 
hogy mit ir. Utleirás nem lehet, hiszen előbbi müve sem az, ha- 
nem érdekes, naiv csevegés azokról, amiket Balázs Ferenc világ- 
körüli utjában látott. Ama sorából, amely igy szól : , Elvetettem 
magam egy picinyke helyre, oda bujtam a rög alá, hadd lám: 

kikelek-e? Lesz-e rajtam virág? Termek-e gyümölcsöt?" azt gon- 
dolná az ember, hogy a lelkipásztori munkáról ir, de annyira ki- 
szélesíti a művet, annyira átcsap más területre, vallásbölcseletre, 
nevelésre, szövetkezeti életre, politikára, pacifizmusra, az egyházi 
szervezet birálatára s ezt olyan tárgyalási formában teszi, hogy 
egyetlen műfaj kebelében sem fér el. Egy helyen ugyan azt mondja, 
hogy nem bánja, ha irását regénynek vesszük is. Azt szeretném, 
ha regénynek vehetnők, de ahhoz, hogy e könyv regény lehessen, 
még sok minden kellene belé. Elsősorban az kellene, hogy szerző 
őszintén beszéljen, a szíve mélyéből szóljon, de amikor éppen ez 
következnék, akkor tovább galoppol, vagy nagy unalmasan. hosz- 
szadalmasan tárgyal egyről, másról, lead egy egy halvány Szabó 
Dezső-féle kritikát s azzal a vágyodó lelket kielégülés nélkül hagyja. 
Lehetne talán a mű vallomás is, de szerző inkább védekezik, 
mint vall s ennél fogva leginkább a szerző apologiája pro vita 
sua, élete, munkássága védelme. 

Legelőször szerzőnk az ifjusági mozgalommal foglalkozik, 
előadja azt a ragyogó sikert, ámit az egyetemes unitárius ifjusági 
mozgalommal elért. Ezt a sikert ő teljesen magának és hasonló 
korú ,ifju" lelkészeknek tulajdonítja. Rendben van, mi szivből 
gratulálunk a sikernek, de illenék tudni, hogy az ifjusági mozga- 
lomnak már ezelőtt ötven esztendővel is voltak apostolai. Balázs 
Ferenc még meg sem született volt és egyházunk legtöbb egyház- 
községében volt már ifjusági egylet. Sok lelkes népnevelő elvetette 
volt magát a rög alá, hogy az egyetemes  gyülések eszméjének 
fája kinőhessen és gyümölcsöt hozhasson. Balázs F. semmit sem 
hoz fel, ami azt igazolná, hogy valami ujat hozott be az ifjuság 
életébe, ha csak azt nem vesszük ujságnak, hogy az ifjuság 
mint egy párt áll az öregekkel szemben. Én az ilyen sikerekre 
nem lennék büszke. Nálunk , párt" éppen elég volt mindig. Az" 
ifjuság jobb sorsot érdemel, minthogy közönséges eszközzé sülyed- 
jen. Különben is az ifju lelkész és ifjuság óriási külömbség. Az 
ifju lelkésznek öreg hivei is vannak, az öreg lelkésznek pedig ifjú 
hivei, sőt legtöbb esetben gyermekei, unokái is vannak. Mit gondol 
Balázs Ferenc, hogy mi öregek, az ifjak, gyermekeink sorsa iránt 
ne érdeklődnénk? Mi csak hizni akarnánk a vallásból? Meg fogja 
tudni Balázs Ferenc, hogy ötven éves korában jobban megérti az ifja- 
kat (a 20 év körülieket s másokat), mint 30-35 éves korában vagy talán 

még előbb. Az ifjusággal való foglalkozással itt-ott be is ismer 
valamit, hogy az nem ugy sikerült, amint gondolta. Mi ugy látjuk, 
hogy Balázs Ferenc itt is csak a kezdésnek, az ötleteknek embere. 
Az egyetemes unitárius ifjuság (egyetemi hallgatók, iparos, tanonc, 
kereskedő és a falusi földmives ifjak) egyetemes megszervezése 
ma éppen olyan nagy kérdés, mint Balázs Ferenc föllépte előtt. 
Egyetemes gyülések voltak, de a lelkek egysége, a közös szellem, 
egyetemes gondolkozás mód s más hasonló eszmék megvalósítása 
szempontjából ifjaknak és öregeknek még mindig lesz teendője 
éppen elég. j 

Az ifjuság kérdését azért vettük elő, mert a könyvben először 
ezzel találkozunk. Ha a könyvben, amelyben külömben rendszert 
bajos találni, nem is ezután következik, de elővesszük az iskolai 


nevelésre, a hitoktatásra és konfirmációra vonatkozó hosszadalmas 


beszámolóját. Balázs Ferenc itt is fölfedezi ujra Amerikát. A ne- 
velés és oktatás fejlődését nem veszi tudomásul, mindent legelőlről 


kezd s azt gondolja, hogy egyedül csak ő a szakavatott és lelki- 


ismeretes tanitó. Szép az önérzet, de talán másban is van lelkiis- 
meret és más is megtudta tanulni a nevelés művészetét. Hogy 
meri Balázs Ferenc a maga kiválóságát azzal hirdetni, hogy kar- 


társai konfirmációi oktatását felületesnek, 6—8 heti időre terjedő- 


nek mondja ? Mikor győződött meg arról, hogy az csakugyan ugy 
van? Mi értelme van az uuitárius lelkészeknek ilyen lebirálására 


.a nagy nyilvánosság előtt ? 


Egy másik fejezetében Balázs Ferenc ,A lélek Isten hivője" 


cimen , vallásbölcseletét" adja elő. Ebben semmi lényegeset sem 


mond; ami új és ami ujszerünek látszik (a személyes gondviselés 
tagadása. a személy kérdése) már a vallásos lélek zavarbaejtésére 
alkalmas, nem pedig a megnyugtatására. A theismus és pantheiz- 
mus világa között mozog s inkább bölcselkedik, mint hiszen. Ez 
a kérdés már a keresztény vallásban teljesen tisztázva van. Balázs 


Ferencnek itt is az a hibája, hogy valami ujat akar mondani. 
Nyugodjék csak meg Balázs Ferenc azon, hogy Jézus ezeket a 
kérdéseket oly nagyszerüen megoldotta, hogy azon az alapon az 


emberiség még nagyon sokáig boldog lehet. Nem szenved egy 
csepp csorbát sem az ő zseniálítása, ha a Názárethi Mestert elis- 


meri mesterének. Engedjen meg, de a Názárethi Jézus életében, 


munkájában, Isten- és emberszeretetében, nemes önfeláldozásában 

olyan magas eszményt látunk, hogy valósággal groteszkül hat az 
olyan beszéd, mit a könyvben is megkockáztat, hogy Jézust 
csak annyiban ismeri el, amennyiben az ő elveivel megegyezik. 


Szép az önérzet, de annak is vannak határai. Az igazi nagyság 


elismerése nemcsak nem kisebbiti az embert, hanem éppen emeli. 
Balázs Ferenc hite tehát ma sem lehet élő hit. Minden vallás 
. csonka, csak fél vallás a hallhatatlanság hite nélkül. Jézus hitének 
a halhatatlanság: eszméje egyik lényeges, elmaradhatatlan alkatrésze 
volt. Lehet egészen könnyen embereket találni, akik fagadják a 
lélek halhatatlanságát, de az emberek legnagyobb része komolyan 
hiszen a lélek halhatatlanságában. Ezt további alapcs kutatás után 
tapasztalni fogja Balázs Ferenc is, ha csak egész életében nem 
akar kitartani a tagadása mellett. A papnak, különösen, ha az a 
pap a próféta magas eszméjére igényt tart, mint Balázs Ferenc, 
nem az a tiszte, hogy az embereket a hitetlenségükben meghagyja, 
hanem az, hogy hitükben megerősítse. A Szeretet, amiről annyit 
beszél Balázs Ferenc, nagy szó, sőt a legnagyobb, amint Pál apostol 
mondja, de a hit is lényeges. A hitnek és szeretetnek összhangja 
teremti meg az igazi vallásos lelket. 

A könyv legragyogóbb része az, amelyben a templom, az 
iskola és papiház épitését mondja el. Az az erély és kitartás, céltu- 
datosság és ügyesség, amelyet ezen a téren Balázs Ferenc kifej- 
tett, egyike a legkiválóbb, legsikeresebb teljesitményeknek. Külö- 
nösen a magyar stilusu templom érdemel kiválóbb figyelmet. 
Azonban a leirásban mégis valami hiányzik: az elődök magveté- 
sének megemlítése. Különben ezen részeknek nemcsak a leirása, 
hanem a megteremtése is igazi munka, amely a legnagyobb di- 
cséretet érdemli, 

Balázs Ferenc még egy csomó más tevékenységről számol 
be, szövetkezeti, gazdasági és más kulturális munkásságról. Kilát- 
szik az irásából, hogy a kollektiv, közös termelésnek, gazdálko- 
dásnak a hive. Azonban félig-meddig be is vallja, hogy törekvései 
imitt-amott balul is ütöttek ki. Hát természetesen ez nem olyan, 


mint a könyvirás. A szegény papirra akármit rá lehet irni, de a — 


gazdasági ügyek rugósak lehetnek, mint a fortélyos ló. Látszik, 
hogy ezekre nem készült rá, szakemberektől, intézményektől nem 
akart tanulni, hanem egyszerre vezérnek csapott föl. Nagy ellent- 
mondás, hogy a szövetkezeti eszméért rajong, dolgozik, 15. ezer lejt 

az ügyetlen tejgazdálkodásáraá ráfizet, de még csak meg sem em- 
liti, egy hazarészünkben van egy régi szövetkezeti hálózat, amely 
a nagyháboru után is kiváló sikereket mutatott föl. Balázs Ferenc 
mindig ujat akar; borzaszló, makacsul egyéni akkor is, mikor szo- 
ciális, kollektiv núnkáról van szó. Vajjon elképzelhető lenne-e 
valamely kollektiv munka, ha minden ember olyan lenne, mint 
Balázs Ferenc, aki mindent Sh keze és valahogy másképpen csinálja, 
mint ahogy már bevált? 

Még sokat beszélhetnénk Balázs Ferenc könyvéről, mert hi- 
szen szinte minden sora kihívja a kritikát. Azonban még csak az 
egyházához és a kartársaihoz való viszonyát kell megemlítsük. A 
tény az, hogy a lelkészi kar a legnagyobb szeretettel figyelte ta- 
nuló éveit, s ugyancsak azzal a szeretettel és reménységgel fo- 
gadta tagjai sorába. Az egyház főemberei pedig különc bogarai 
dacára is biztak tehetségében, elnézték különcködéseit, védték a 
vidék támadásaival szemben, mikor mint légátus a szószékről oda 
nem való dolgokat beszélt, külföldre kiküldötték s mikor haza- 
jött, segélyezték, egyházközséghez juttatták s ennek fejében ő a 
viszontszeretet helyett egy olyan eszmekörbe burkolózott, mint 
Ibsen Vadkacsájának egyik alakja, aki a padlást vadászterületnek 
képzeli, ott vadászik, egész küiön, képzelt ferde világban él, Balázs 
Ferenc azt képzeli, hogy ,a szomszéd falu lelkésze hirrel tartja" 
róla a püspökét, mintha a szomszéd lelkész ilyen ügyben magát 
illetékesnek tartoita volna s a püspök reflektált volna is ilyen le- 
velezésre. Ferencz József püspökről, hazarészünk egyik leg- 
tiszteletreméltóbb személyiségéről annyit tart följegyzésre méltónak, 
hogy egyszer, mikor önképzőköri gyülésre bement, ő nem állott 
föl előtte, mint a többi papnövendékek. A lelkészkar idősebb tag- 
jairól pedig ugy beszél, mint valami fölösleges lényekről. , Sem 
az unitárius, sem pedig a keresztény hagyományok iránt tulságos 
tisztelettel nem  viseltetlem," így nyilatkozik könyve 97. lapján. 
S végül szerencsétlen különcködéseinek sokaságára azzal teszi 
fel a koronát, hogy az unitárius papi diploma szövegét, amelyre Ő is 
megesküdött a nagy nyilvánosság előtt birálat tárgyává teszi. Ez a szel- 
lemi, erkölcsi fegyelmezetlenségnek hajmeresztő példája, az egyénies- 
kedés egy igazi torzképe. Mi köze van a más vallásu nagyközönségnek 
a mi egyházunk belső ügyeihez? 5 hogyan jut egy fölesküdött 
pap ahhoz, hogy az egyháza belső ügyeit becsmérlő célzattal a 

más vallásu nagyközönség elé vigye?! Különben ez az utolsó 
fejezet ugy talál ,A rög alá," mint a légy a tejbe. A különben 
sem nagyon összefüggő munkával nincsen semmi szerves kap- 
csolatban. 

Balázs Ferenc műve azonban sok tanulságot rejt magában. 
Igaz, a tanulságok legnagyobb része negativ, de legalább sötét 
háttérül szolgál a pozitiv, teremtő, szociális álláspontnak megerő- 
sitésére. Az első tanulság az, hogy aki papnak készül, legyen 
vallásos hittel megáldott lélek, készüljön rá a hivatására komolyan ; 
ha gazdasági vagy társadalmi munkájához hozzá fog, azt ő tanulja 
meg először. Tanitani csak azt tudjuk, amit már magunk is meg- 
tanultunk, amit tudunk. Másik tanulság: ismerjük meg és ismerjük 
el a multnak és jelennek értékeit. Az unitárius egyházi szervezet 
és vallás nagy lelkeknek, küzdelmes koroknak, vészes időknek a 
magvetése és aratása. Aki az egyházi szervezetet meg nem be- 
csüli, ugy tesz, mint a meggondolatlan gyermek, aki kivágja a 
fát, hogy gyümölcseit leszedhesse. A szabadság nagy kincs, az 
emberi társadalom és egyéni élet egyik legnagyobb kincse, ha 
lelkiismeretes felelősségérzet, igazság és szeretet párosul vele és. 
nagy szerencsétlenség, ha visszaélünk vele. Attól tartok, hogy Ba- 
lázs Ferenc munkája azoknak felfogását erősiti, akik azt vitatják, 
hogy az emberek a szabadságra nem értek meg, akik azt vitatják, 
hogy a szabadelvüség, mint vallási forma lehetetlen, Mi azon az 
állásponton vagyunk, hogy az unitárizmus egy termékeny vallási 
egységet jelent, amely nem meddő okoskodásban, különcködésben 
és piszkálódásban, hanem mély, erős, Jézus nyomdokain járó hitben, 
Isten és ember iránt való szeretetben, nemes társadalmi munká- 
ban, a szellemi élet ápolásában találja meg jelen feladatait és 
jövő hivatását. 

Benczédi Pál. 

S. Nagy László: , Lélek-Harcok. Regény a Magyar Ujjá- 
születés Korából." Cluj, 1936. 80 153 lap. S. Nagy László elbe- 
szélő müveiben gyakran és szivesen újitja fel a magyar mult édes- 
bus emlékeit s ezáltal féltett nemzeti kincseinket menti meg az 
elkallódástól. Ezuttal is történelmi regénnyel gazdagitottá irodal- 
munkat. Regényének főhőse Jósika Miklós a kiváló regényiró. 
Elbeszéli szerencsétlen elsőházasságát Kállay Erzsébettel, amely 
egyfelől az ardeali és a magyarországi lélek különbözősége miatt, 
másfelől politikai okok következtében nem hozta meg a kivánt. 
boldogságot. Azonban a második házassága Br. Podmaniczky 
Juliával gazdag kárpótlást nyujtott csalódásáért. Visszaadta élet- 
és munkakedvét, s igy lett regényirodalmunknak klasszikus kép- 
viselője. A Jósika életével kapcsolatban szines képekben nyerünk 
betekintést ama kor katonai, szinészeti, politikai és társadalmi éle- 
tébe, amelyek együtívéve érdekes és kedves olvasmánnyá teszik e 
regényt. Hangja mindenütt komoly, irálya tiszta és szép. Az egé- 
szet Ardeal szeretetének a melegsége hatja át. Magyar regény. 
Olvasása nemcsak tanulsággal, de élvezettel is jár. Megrendelhető 
az , Erdélyi Szemle" kiadóhívatalában. Ára 100 lej. 

Dr. Varga Béla: A paedagogia alapkérdése. Szeged, 
1936. Ára 4 Pengő. Ez a mélyen szántó tanulmány a pedagógia 
alapkérdésével, a ,pedagógiai valóság" belső alkatával foglalkozik. 
Minthogy a neveléstudomány napjainkban mind szervesebb össze- 
függésbe kerül a filozófiával, e tanulmánynak a háttere teljesen 
filozófiai. Az utolsó két évtized magas szinten álló német szak- 
irodalma felhasználásával, szükséges megrostálásával és érfékelé- 
sével készült, Öt fejezetben a neveléstudomány alkotó elemeit, a 
pedagógiai sik. jellemző tulajdonságait, a pedagógiai valóság tar- 
talma cim alatt az értékelés természetét és a nevelő értékeket s 
végül az érték tanitását tárgyalja. Már ez a vázlatos felsorolás rámutat 
arra a nagy területre, melynek kérdéseit ez a tanulmány érinti. 

A pedagógia, mely eddig a lélektanon és erkölcstanon alapult, 
forduló ponthoz ért s ma az utolsó két évtized elmélkedései 
alapján az érték és az autonomia gondolatán épül. Ez alapvetés 
szerint a nevelés értékfejlesztő tevékenység s tudományának önál- 
lósága, autonomiája van, melynek sajátos tárgya: az emberképzés, 
olyan, amivel egyetlen más tudomány sem foglalkozik ugy, mint 
a maga kizárólagos tárgyával. Ezek szerint a pedagógia alkalmazott 
értékelmélet ugyan, de alkalmazott mivolta nem veszélyezteti auto- 
nomiáját. Az értékek (igaz, jó, szép és a vallás) időtlenül érvénye- 
sek, a valóság az időben van. A nevelés valamennyi érték , Való- 
sítására" irányul, tehát az érték és időbeliség komplex vonatko- 
zásán épül fel. Az a terület, ahol a nevelés értékeket valósit, az 
emberi lélek. Ez szellemi , valóság". A nevelés eredménye mindig 
értékbeli többlet. Az emberi lélek nincs feltétlenül alárendelve az 
okság törvényének. A természeti történésben érvényesülő kauzalitás 
nem érvényesül a nevelési folyamatban s épen ez biztositja a ne- 
velés célját, amely mindig értékbeli többlet termelése. Ha a peda- 
gógia területén kizárólag az oktörvény uralkodnék, akkor fejlődésről 
nem lehetne szó. A nevelés eredménye több is lehet, mint 
amennyi az okban, a nevelő hatásban benne volt. Ellenkező esetben 
a nevelés munkája örökös stagnálásra volna kárhoztatva. Ebben 
a folyamatban az oki összefüggés helyett a szellemi élet összefüg- 
gése az uralkodó. A nevelés dialektikája a szerves, nem szerves 
és ismét szerves értékképződés mozzanatain halad át. Az egyén 
veleszületett adottsága, valamint az érvényes értékek világa kivül 
esik a nevelő hatások területén. Erre a született adottságra épül 
az a ,lelki alapréteg", amely többé-kevésbbé nem tudatosan fejlő- 
dik a tervszerü és tervszerűtlen nevelő hatások alatt. A nevelés- 
tudomány döntően fontos kérdése, hogy a veleszületett adottság 
és lelki alapréteg, mely már nevelő hatások eredménye, milyen 
viszonyban áll egymáshoz. Ez a nevelés lehetőségének kérdése, 
A másik fontos kérdés: hogy emelkedik a lelki alapréteg felé a 
szellemi élet, amelynek lényege a szerves értékképződés. A kettő 
közötti átmenet a heteronomia foka addig, mig az értékek nem 
szervesen tapadnak a lelki alapréteghez. A legfelsőbb sik: az 
érvényes értékek. A nevelés folyamatának eredménye. s igy fel- 


adata is: az érvényesnek (az időn felül állónak) megvalósitása 
az időben. 

Van-e a nevelésben haladás s ha van, mi az ismertető jele? 
Erre a kérdésre a felelet az, hogy a nevelés mindig haladó s ez 
a vonás lényegéből kiirthatatlan. A pedagógiai érték sajátos tar- 
talma az emberség (humanitas), amely ,az összes érvényes értékek 
időbelileg kifejezhető megvalósulása." Egy másik kérdés: vajjon 
a neveléstudomány valóság-, vagy érléktudomány-e, leiró-e, vagy 
normativ ? Egyik sem, hanem a kettőnek sajátos vegyülete, közép- 
helyet foglal el a valóság- és értéktudományok között, mert a 
tárgyi valóság, amelyen dolgozik és az értékek ideális világa, 
melyet valósítani törekszik, együtt adják a pedagógiai valóság ér- 
telmét s együtt határozzák meg a nevelés lehetőségét és határait. 
A valóság és érték, a létező és érvényes a pedagógiai sikban el- 
választhatatlan kapcsolatba kerül. A nevelés az értéket lehozza 
ideális magaslatából s gyökereit a valóságba ülteti. A nevelésnek 
három fokozata van: az irracionális sik, hol a nevelési hatások 
nem tudatosak; az öntudatlan és tudatos hatások összevegyülése 
és a rendszeres tudatos nevelés. A neveléstudomány eddig csak 
ez utóbbival foglalkozott. A nevelés szellemi hatás, melynek lé- 
nyegi tulajdonsága, hogy még a természeti környezet hatásait is 
átszellemesiti. A nevelés a multban gyökerezik, a jelenben fejt ki 
hatásokat és a jövőért dolgozik. Az eddigi önértékek mellett ma 
megkülönböztetik még a fatásértéket, melynek köre nagyobb ama- 
zokénál. A- nevelés hatásérték, mert nevelésről csak ott lehet szó, 
ahol értékes hatás van. Az érték megvalósul vagy tárgyi alkotá- 
sokban (kultura), vagy úgy, hogy a nevelés eszközli a testi- és 
lelkiélet formálását. A nevelő hatásban a való és kellő sajátos 
módon ugy fonódik egybe, hogy a , kell" megmozdítja a valósá- 
got, amelyben megvalósul egy érték. Ez a nevelő hatás utja és 
títka. A nevelésben minden érték exisztenciális, mert a nevelés 
hatása épen abban látszik, hogy valaki áthasonult, magasabb exisz- 
tenciális formához jutott. A nevelési sik szociális természetü: hatás 
a társas közösség, erre felelet az egyes részéről. A kettő elválaszt- 
hatatlan s épen ezért helytelen és egyoldalu az individuális és 
szociális nevelés szembeállítása. A pedagógiai valóság dinamikus 
alkatu, mely a beavatkozás és magára hagyás ellentétes mozza- 
natainak váltakozásában fejlődik ki. . 

A pedagógiai valóság tartalma szükségképen etikai jellegü, 
tehát mindig építőnek kell lennie. A nevelő érték az egyes lelké- 

ben ható tényező lesz s értékbeli minőségét fokozza. Ekkor érte 
el a nevelés célját. A. neveltség megvalósulása: a miüveltség. ,A 
müveltség a szubjektiv szellemben az egyén lelki alkatában van, 
ennek leglényegesebb, elidegenithetetlen sajátja." Nevelő tényezők 
a biologiai és pszichologiai réteg, a társas ösztön, vagy közösségi 
érzés, melynek kifejlődésére nagy hatással van a család és nép- 
közösség. , Minden nevelési rendszer, amely az anyanyelv jogait 
csorbitja, értékromboló s mint ilyen a nevelés szellemével és lé- 
nyegével ellenkezik" . .. Minden értékrombolás, melyet egy ország 
elkövet, mikor a nevelés természetétől idegen elveket és tenden- 
ciákat akar általa megvalósitani, merénylet az egész emberiség 
ellen. Ha volna olyan forum, amely képes lenne a köznevelés au- 
tonomiáját, egyetemes emberi értékeinek védelmét nemzetközileg 
biztositani, akkor a mai emberiséget nyugtalanító összes problé- 
mák megoldása valóra válhatnék." A talaj, melyben az értek meg- 
fogamzik értékélmények utján, az ember érzelmi világa. Minden 
hatás az embernek erre a lelki magjára irányul, amely végül is 
megszabja az ember szellemi arculatát. Ez az ős talaj egyben 
passziv és aktiv is. 

A nevelés és müvelés együttes eredménye: emberrélevés a 


szó legmagasabb etikai értelmében, az ember ideának beteljese- " 


dése. Emberség és nevelés, embernek lenni és nevelő tevékenysé- 
get kifejteni elválaszthatatlan. A nevelési tevékenység értéktermelés. 
Ehez a célhoz kell simulnia a módszernek. Az értékek nem szub- 
jektivek, nem az egyéni tetszés függvényei s ezért a módszernek 
is objektivnek kell lenni. Tehát az a szólam, hogy a módszer az 
egyén, nem fedi a valóságot. Mindenesetre bizonyos azonban, hogy 
a módszer tényezői között (fogalmak, példaadás) legközvetlenebb 
sikerü a személyes hatás. 

A tanulmány tartalmának e vázlatos ismertetéséből is lát- 
szik, hogy a szerző a neveléstudomány alapvetően fontos kérdé- 
seit tárgyalja a vonatkozó német irodalom felhasználásával. A kér- 
dés szerteszétágazó útvesztőiben teljes otthonossággal mozog s az 
ellentétes vélemények között öntudatos biztonsággal védelmezi és 
támasztja alá saját felfogását, Mondanivalóit tömören foglalja ösz- 
sze sulyos tartalmu mondatokba, melyeknek megértése olvasójától 
nemcsak elmélyülő figyelmet, hanem filozófiai jártasságot és szak- 
képzettséget is igényel. Épen ezért sajnáljuk, hogy fejtegetései tul- 

ságosan rövidek. A kérdés alapvető fontossága megérdemelte volna 
a részletes és gyakorlati példákkal is világosító fejtegetést. Külön- 
ben a tanulmány igy is értéket képvisel tudományos - pedagógiai 
irodalmunkban. Dr, Gál Kelemen. 

Unitárius Egyházi Beszédek. Husvét előtti vasárnapokon 
mondották a teológia akadémia tanárai. Öt egyházi beszédet tartal- 
maz ez a füzet, amelyek mindenike a husvét előtti gondolatkör 
területén mozog. Előadásukat a közönség érdeklődéssel kisérte. 
Olvasásuk is bizonnyára lelkiépüléssel jár. 

Unitárius Teológiai Akadémiai Értekezések. Irták és az 


. Akadémia által rendezett miüsoros estélyen felolvasták: Dr. Kiss 


Elek és Gálfi Lőrinc tanárok. Mindakettő az unitárizmusnak egy- 
egy nagy kérdését teszi vizsgálat tárgyává s ad reá feleletet. Dr. 
Kiss Elek , Az unitárizmus jelentése és. belye a. mai életben", 
Gálfi Lőrinc pedig , Keresztények-e az unitáriusok?" cimen érte- 
kezik. Mind a két értekezés új és eredeti szempontokkal gazda- 
gitja az unitárízmust. Mindezt, mind a fennebbi füzetet a Teológiai 
Akadémia adta ki s megküldötte az egyházközségi könyvtárak ré- 
szére. Most az a kérése, hogy amelyik egyházközség teheti, a két 
füzet árába költségek fedezésére 20 lejt az Iratterjesztőhöz bekül- 
deni sziveskedjék. Ugyanez árért minden megrendelőnek megküldi 
az Iratterjesztő. 

József János: ,Fírtosi Rezedák." Versek és elbeszélések. 
Globus. Odorheiu, 1936. 68 lap. Áz egykori példányszerü nép- 
tanitónak apró elbeszéléseit és verseit , hálás tanítványai" adták ki. 
Valóban elismerésreméltó dolgot cselekedtek a kiadással, mert 
ezáltal egyfelő! felujitották egy nemeslelkü tanító és emberbarát 
emlékét, akinek jó és tiszta lelkét tükrözik ezek az egyszerü és 
apró dolgozatok. De másfelől egy kellemes órát szereztek velük 
az olvasónak. Azokból az egyszerü, falusi történetekből a Székely- 
föld üde levegője árad felénk. A kis könyvhöz meleghangu aján- 
Jást Dr. Boros György püspök irt. Előszót id. Máthé Lajos egy- 
kori szolgatársa. Ára 70 lej, 

Ferenczi Sándor: ,Az Énlaki Rovásirásos Felirat." Mi- 
nerva. 1936. 80. 82. lap. A tudós szerző nagy gonddal és után- 
járással oldotta meg a kitüzött feladatot. A tanulmányról  Pálffi 
Márton tanár, aki folyóiratunkban szintén foglalkozott a kérdéssel, 
hosszabb szakszerü ismertetést irt, melyet azonban tárgyhalmaz 
miatt a jövő számunkba kellett hagynunk. 

Olvasóinkhoz. Tisztelettel értesítjük olvasóinkat, hogy folyó- 
iratunk következő száma a közbeeső nyári szünet miatt a szep- 
tember—októberi számmal együtt fog megjelenni. 

Ferencz József emlékezete. Az U. I. T. ezelőtt pár évvel 
megbizta volt Dr. Gál Kelement, hogy Ferencz József életrajzát 
irja meg születése 100-ik évfordulója alkalmából. Minden kérdés, 
ami a Dr. Gál Kelemen kezébe kerül, elmélyül és kiszélesedik. Igy 
mélyült és szélesedett ki ez az életrajz, amely ma már készen és 
nyomdában van, s amely , Ferencz József és kora. Háromnegyed 
század az unitárizmus történetéből" cimen rövidesen napvilágot 
lát. Amint a cím is mutatja, ez a mű sokkal több, mint életrajz. 
Valóságos egyháztörténelemmé nőtte ki magát. Amint ezt más- 
képpen megirni alig is lehetett volna. Hiszen Ferencz József, 
amióta az egyház szolgálatába állott, azóta élete és munkássága 
annyira össze van forrva az egyház történetével, hogy a kettőt 
egymástól elválasztani lehetetlen. Igy lett ez a mű valóságos egy- 
háztörténelem, s mintegy kiegészitő része a nemrégen megjelent 
Unitárius Kollégium Történetének. Terjedelme is messze tulhaladja 
az életrajzok rendes méreteit. A Ferencz József történelmi alakia, 
valamint a Dr. Gál Kelemen közismert irói tulajdonságai egyaránt 
kitünő ajánló levélül szolgálnak a nagyszabásu műhöz, amelynek 
nem szabad hiányoznia egyetlen egyházközségi könyvtárból s 
egyetlen intelligens unitárius ember asztaláról. Sőt remélhetőleg 
egyházunkon kivül és sokan fogják forgatni azok, akik a mult 
emlékei és nagynevü munkásai iránt érdeklődéssel viseltetnek. A 
mű ára 150 lej lesz. 

Évzáró a Teológián. A Teol. Akadémián az 1935 —36. tan- 
Évi záró ünnepélyt junius 21-én tartják. Az alap-, szak- és képe- 
sitő-vizsgálatok junius 22—24-én, mig az énekvezér képesitő-vizsga 
25-én lesz. 


A brasovi templom-avatás. 1936 május 17-én történt meg 

a brasovi unitárius templom ünnepélyes felavatása. Csaknem egy 
félszázados töprengés, tervezgetés, aggodalom és áldozat előzte 
meg ezt a napot. De minél verejtékesebb volt az idáig vezető ut, 
minél több csalódás és keserüség gyötörte az igaz ügyért elszán- 
tan küzdő lelkeket: annál édesebb volt a célhozjutás öröme és 
boldogsága. A felavatási ünnepélyre közelből és távolból össze- 
sereglett szokatlanul nagy számu gyülekezet minden egyes tagja 
attól a gondolattól volt áthatva, hogy Isten nem hagyja el az övéit 
s az emberek akadályokat gördithetnek az ő ügye elébe, de azt 
teljesen fel nem tartóztathatják. Öröm volt látni az arcokon az 
elért szép siker felett érzett boldogság derüjét, amelyet nemcsak a 
brasovi unitárius hivek éreztek, hanem osztozott benne egész úni- 
tárius egyházunk és Brasov magyar társadalma. Ebben az óriási 
lépésekkel fejlődő szép városban nem vagyunk többé jövevények 
és zsellérek. Van az unitárizmusnak otthona, hol szabadon bon- 
togathatja szárnyait, s hol a hétköznapi munka verejtékezése alatt 
elfáradt hiveink szabadon imádhatják a mi jó Istenünket. Legyen 
áldott az Isten, hogy atyai kezével irányitotta és támogatta a ne- 
mes munkára lendült unitárius hiveket, s munkájuk nyomában egy 
ilyen szép történelmi napot szerzett nekünk. 

Az ünnep külső leirását mellőzük. Utalunk az U. K. 1936. 
évi 6. számára, ahol az eseményeknek minden részletében pontos 
leirása megtalálható. Azonban nem tehetjük, hogy itt is kifejezést 
ne adjunk Kovács Lajos helybeli lelkész iránt érzett  elismeré- 
sünknek, aki lankadást nem ismerő lelki és testi fáradozással a 
megpróbáltatások nehéz napjaiban prófétai hittel buzdított, lelke- 
sitett, amig a szent ügyet győzelemre segitette. 

A pestszentlőrinci templom felszentelése. Junius 7-én 
szentelték fel a legendás hírü áldozatkészséggel a székely hősök 
emlékére épitett pestszentlőrinci unitárius templomot. Egy új otthon 
épült azáltal a Magyarországon szétszórtan élő unitárius testvé- 
reinknek. Mi testvéri szivvel osztozunk az ő örömükben s kiván- 
juk, hogy minél több őrszeme gyuljon ki az egy Isten hitének. A fel- 
szentelés a szokott külsőségek között történt, melyen a fővárosi 
hivek közül is sokan megjelentek. Imádkozott Pethő istván hely- 
beli lelkész Alkalmi egyházi beszédet mondott Józan Miklós püs- 
pöki vikárius. Urvacsorát osztott Barabás István, a templomépítés 
történetét felolvasta Pethő István. 

Az egyházak munkája a béke érdekében. A mostani 
feszült világhelyzet az egyházakat arra  kényszeritette, hogy 
állást foglaljanak a felszinen levő kérdésekben. Angliában a 
canterbury i érsek és a többi egyházak vezető férfiai egy le- 
vélben azt javasolták a miniszterelnöknek, hogy az európai 
békét a népek egyenlőségének elismerése alapján szervezzék meg. 
, Ámbár — igy irnak a levélben — Németországnak jelen eljárása 


(a Rajna-vidék megszállása) nem fér össze a békonferencia ren- .. 


delkezéseivel, de lojálisan be kell vallanunk, más nagy hatalmak 
sem alkalmazkodnak a kötelezettségek szelleméhez" és tovább- 
menve azt javasolják, hogy hivjanak össze egy nemzetközi kon- 
ferenciát, s ez a konferencia ,tegye megfontolás tárgyává a nem- 
zetek nyugtalanságának gazdasági okait is, ne csak politikai okait." 
A Canterbury-i érsek elrendelte a hatásköre alá tartozó egyházában, 
hogy Nagy Britannia és más országok államférfiaiért imádkozzanak. 
(Bár csak az érsek abban a helyzetben volna, hogy a világ állam- 
férfiait is igazán jézusi, az egész egész emberiséget szeretettel el- 
töltő imára és munkásságra kényszerithetné !) 

Hasonló kijelentést tett a béke érdekében Lord Dickinson is 
a Nemzetekközötti Barátság Világszövetségének elnöke a lon- 
doni Times cimü nagy napilapilapban. Németországban pedig Dr. 
Zoellner, a birodalmi egyházi bizottság elnöke, egy kiáltványban 
felhivja a föld kerekségén levő keresztény egyházakat a bolsevista 
veszedelem ellen való közös küzdelemre. 

Chichester püspöke, aki szintén a nemzetközi egyházi moz- 
galom egyik vezére, szózattal fordul a világhoz a nemzetközi ba- 
rátság, igazság és szeretet helyreállitásáéri. E szervezet egyik né- 
met tagja Dr. Stange Erich csatlakozott a szózatban kifejezett 
gondolathoz s azon reményének adott kifejezést, hogy a jövő évi 
Oxfordba tervezett gyülésen sikeresen megvitatják e kérdést. Az 
egyházak tehát dolgoznak a béke, barátság és szeretet érdekében, 
csak legyen, aki meghallgassa. 


Biblia teológusok számára. A Skótországi Néinzeti Bib- "§ 


liai Társulat elhatározta, hogy minden európai teológiai hallgató- 


nak, ha kéri, egy Ótestamentumot ad héberül és egy Újtestamen- 
tumot görögül, 


Évzáró tanintézeteinkben. Régen az évzárók örvendetes . 


események voltak intézeteink életében. Bizonyos belső megnyug- 

vás érzete töltötte be a tanár és tanitvány lelkét, hogy egy évvel 
ismét továbbhaladtunk a célhoz, tudásban és tapasztalatokban 
gazdagodtunk. Most pedig azt számoljuk, hogy egy év leforgása 
alatt hol, minő veszteségeink voltak ? Régi, megszentelt hagyomá- 
nyainkból, mit sodort el az idő kiméletlen vihara? Ugy érezzük, 
hogy minden évzáró ünnepi számadás a mi veszteségünkkel 
végződik. É 

Rekord-emberek. A materializmus ellen szüntelen pana- 
szolunk s várjuk a fölfeléhaladó hullámokat. De a társadalom nem 
nemesedik. Eszméiben egyre jobban kiélesedik az önzés — esz- 
ményei törpülnek. Mi most a legfőbb eszme? Osztályoknak és 
nemzeteknek legyürni egymást, nem a lovagias torna kedvéért, 
de azért, hogy egymást kizsákmányolhassák. És kik a divatos 
eszményeink ? A rekord-emberek. 

A vakmerően hajtó gépemberek, a labdarugók, a boxbajno- 
kok és a szépségkirálynők vannak az érdeklődés előterében. Ügyes 
lábuakat ünnepelnek, amiért birják a táncot egyhuzamban három 
napig, de megbámulják illően a koplalómüvészeket is. Legutóbb 
egy amerikai fariner felült a bikájára, 254 órát lovagolt barom- 
háton, mig New-Yorkba érkezett, ott a polgármester üdvözlő- 
beszéddel fogadta. Aztán csempész- és betörőtehetségeket tesznek 
meg királyoknak ; sikereiknek bámulattal adóznak, nyilatkozataikat 
világgá kürtölik. Micsoda különös hősök ezek! Noha erkölcsileg messze 
vannak egymástól, kivehető egy közös tulajdonságuk, melyet a 
közönség megkövetel tölük, s ez az, hogy többet érjenek el, mint 
mások. Futni kell valamely furcsa cél felé, az aztán mindegy, 
hogy haszna vagy erkölcsi jelentősége van-e az erőlködésnek ; fő- 
dolog az, hogy győzzön a gyorsaság, a tehetség, az élelmesség, 
Bizonyára eszmei sülyedés, hogy a társadalom hősök helyett ilyen 
hóbortosokat nevel. A furcsaságok helyett műüveljük azt, ami ne- 
mesen szolgálja a haladás érdekeit. (Bp. H.) 

Gyászhirek. S. Nagy Józsefné született Bodor Juliánna éle- 
tének 71-ik, boldog házasságának 43-ik évében május hó 5-én 
Clujon megszünt élni, Egy nemesen érző és gondolkozó jó női 
és egy áldott lelkü édes anyai sziv szünt meg dobogni, aki a sze- 
gényeknek jóltevője s nagy családjának őriző angyala volt. Gyer- 
mekei és unokái mellett messze kiterjedt rokonság kegyelettel őrzi 
emlékét. S. Nagy László U. I. T. főtitkára édes anyját gyászolja 

az elhunyiban. — Dr. Jancsó Ödön a cluji ref. kórház sebészfő- 
orvosa 62 éves korában rövid szenvedés után elhunyt. Kiváló tu- 
dós, agilis szervező s mindenekfölött nemeslelkü emberbarát volt, 
aki hivatását fennkölt ideálizmussal töltötte be. Szép családja mel- 
lelt a közbejöttével meggyógyultak ezrei áldják emlékezetét. Mikó 
Lőrinc egyházi titkárunk sógorát gyászolja az elhunytban. — 
Özv. Dr. Dálnoki Árkosy P. Gyuláné szül. alsószentmihályfalvi 
Sigmond Ilona 77 éves korában, második özvegysége 15-ik évé- 
ben május 30-án elhunyt. Azon régi magyar nagyasszonyok közé 
tartozott, akik a családi otthonban keresték és találták meg bol- 
dogságukat, és akiket Istenben bizó vallásosság jellemez. Ezzel 
a vallásos érzéssel viselte 15 évi özvegységének és hosszas be- 
tegségének a terheit. Gálné szül. Árkosy Ilus a gondos édes jó 
anyát siratja az elhunytban. Legyen csendes nyugalma. Emléke 
áldott. — Lapzártakor vesszük a lesujtó, szomoru hirt, hogy 
Káli Nagy Árpád egyházköri felügyelő-gondnok junius 13-án rö- 
vid szenvedés után elhunyt.-Amint a muresi egyházkör elnöksége 
által kiadott gyászjelentés méltán mondja: , Vigyázó lelke volt 
egyházkörünknek ; bátor örzője egyházunk lelki és anyagi javainak, 
meg nem alkuvó védőszelleme templomainknak és felekezeti isko- 
láinknak." Mi ehhez csak azt tesszük hozzá, hogy minden szava 
és cselekedete önzetlen, tiszta becsületes unitárius lélekből fakadt. 
Mintha a Káli Nagy Elek nemes szelleme járt volna közöttünk. 
Nemcsak az egyházkör, de egész egyházunk nagyot veszitett a ne- 


mes lélek eltávozásával, Isten adjon családjának vigasztalást, egy- 


házunknak pedig hozzá hasonló unitáriusokat. 

